Исломий одоблар, маданият\nИсломий одоблар, маданият ( 2430 marta o'qilgan) Chop etish\nMirzoMuhammad 03 Yanvar 2018, 11:41:15\nБанда гуноҳдан ҳоли эмас. бироқ кечиргувчи Аллоҳ бор. У жуда ҳам меҳрибондир\nMirzoMuhammad 03 Yanvar 2018, 11:43:47\nИмом Абуллайс Самарқандий ҳикоя қилади — бир кун Умар разияллоҳу анҳу Пайғамбар саллаллоҳу алайҳи ва саллам ҳузурларига йиғлаб келди. Жаноб саллаллоҳу алайҳи ва саллам:\n- Нега йиғлаяпсан? — деб сўрдилар. Ҳазрат Умар:\n- Эй Аллоҳнинг Расули, эшикда бир йигит йиғлаб ўтирган экан, уни кўриб раҳмим келди. Шунинг учун йиғлаяпман, - жавоб берди Умар разияллоҳу анҳу.\n- Уни ичкари олиб киринг!» - буюрдилар саллаллоҳу алайҳи ва саллам. Йигит ичкарига кирди. Ҳазрат саллаллоҳу алайҳи ва саллам сўрадилар:\n- Нега йиғлаяпсан, эй йигит?\n- Гуноҳларим кўплиги мени йиғлатди. Аллоҳдан қўрқяпман, эй Аллоҳнинг Расули!\n- Аллоҳга ширк келтирдингми?\n— Бировни ноҳақ ўлдирдингми?\n- Гуноҳларинг етти қават осмону, ер ва тоғлар қадар бўлса ҳам, Аллоҳ афв этиши мумкин!\n- Эй Аллоҳнинг Расули, менинг гуноҳим бундан ҳам катта!\n- Сенинг гуноҳинг каттароқми, Курсими? – сўрадилар саллаллоҳу алайҳи ва саллам.\n- Менинг гуноҳим каттароқ, – деди йигит.\n- Сенинг гуноҳинг каттароқми, Аллоҳнинг афвими? – яна сўрадилар саллаллоҳу алайҳи ва саллам. Шунда йигит иқрор бўлиб:\n- Аллоҳнинг афви каттароқ, – деди.\n- Энг катта гуноҳни энг улуғ бўлган Аллоҳдан бошқа ҳеч ким афв этолмайди. Менга гуноҳинг нималигини айт, – дедилар Пайғамбар саллаллоҳу алайҳи ва саллам.\n- Сиздан уяламан, эй Аллоҳнинг Расули! – деди хижолатда. Расулуллоҳ саллаллоҳу алайҳи ва саллам ундан айтишликни талаб қилган эдилар, ниҳоят айтди:\n- Эй Аллоҳнинг Расули, мен етти йилдан бери кафан ўғирлаш билан шуғулланман. Охирги марта ансорлардан бир чўри дафн қилинганида қабрини очиб, кафанини олдим. Сўнг шайтоннинг сўзига кириб, унинг номусига тажовуз қилдим. Шу пайт Аллоҳнинг қудрати билан чўри тилга кириб: “Суф сенга, мазлумнинг ҳақини золимдан олгувчи Аллоҳдан уялмайсанми? Мени қабр аҳли орасида яланғоч қолдирдинг! Аллоҳнинг ҳузурида жунуб ҳолга келтирдинг! Мен энди қиёматгача шундай шарманда ҳолатда ётаманми!?” деди.\nБу сўзларни эшитиб Расулуллоҳ саллаллоҳу алайҳи ва саллам ўринларидан туриб кетдилар ва йигитни итариб:\n- Чиқ бу ердан, эй фосиқ! — деб ҳайдаб юбордилар.\nЙигит қирқ кун Аллоҳга ёлборди. Охири бошини кўтариб:\n- Эй Муҳаммаднинг, Одамнинг ва Иброҳимнинг илоҳи! Мени мағфират қилган бўлсанг, Расулингга маълум қил. Кечирмаган бўлсанг, кўкдан бир олов тушириб мени куйдир! Охират азобидан қутқар!\nАллоҳ таоло Расулуллоҳ саллаллоҳу алайҳи ва салламга Жаброил алайҳис саломни юборди.\n— Эй Муҳаммад, Раббинг сенга салом юборди ва «Махлуқотни у яратганми, менми?!” деб сўради.\nПайғамбаримиз саллаллоҳу алайҳи ва саллам:\n— Мени ҳам, бошқа махлуқотларни ҳам Аллоҳ яратган. Мени ҳам, бошқа борлиқни ҳам у ризқлантиради.\n— Аллоҳ йигитни афв этганини маълум қилди! – хабар берди Жаброил алайҳис салом.\nПайғамбаримиз саллаллоҳу алайҳи ва саллам йигитни чақирдилар ва Аллоҳ уни афв этганини билдирдилар.\nСарварбек Йўлдошев. Мирзо Шариф масжиди имоми\nMirzoMuhammad 02 Aprel 2018, 13:54:42\nАллоҳ субҳоналлоҳу ва таоло бандалар агар тавба қилсалар гуноҳларини кечириб юборишнинг ваъдасини қилган. Пайғамбаримиз саллаллоҳу алайҳи ва салламдан ривоят қилинган ҳадисларига кўра ҳам банда то жон ғарғара бўлгунча тавба қилса Аллоҳ мағфират қилиниши маълум. Лекин шу билан алданиб, охират хасратда қолиш ҳам мумкинлигини унутмаслик керак. Зеро Аллоҳ субҳоналлоҳу ва таоло бу ҳақда бизларни огоҳлантирган:\nЯъни: “Эй одамлар! Албатта, Аллоҳнинг ваъдаси ҳақдир. Бу дунё ҳаёти сизларни ғурурга кетказмасин. Сизларни ўта ғурурга кетказгувчи Аллоҳ ҳақида алдаб қўймасин”. (Шайтон одамларни ўта ғурурга кетказади ва алдайди. Яъни, ҳеч нарсага парво қилма, Аллоҳнинг Ўзи кечиргувчи, деб одамларни гуноҳ ишларга чорлайди. Аллоҳ таолонинг авф этиши ва мағфират қилишини суистеъмол этиб, Аллоҳ Ўзи кечирар, деб ҳар хил гуноҳларга қўл уравериш нақадар ёмон шайтоний иш эканини эсдан чиқармаслик зарур. “Қуран.Уз”)\nЯҳё ибн Муъоз раҳимаҳуллоҳ айтадилар: «Менинг наздимда қуйидагилар энг қаттиқ алданишлардир:\n1. Надомат қилмай авф умидида гуноҳ қилмоқ;\n2. Тоатсиз Аллоҳга яқинлашмоқликдан умидвор бўлмоқ;\n3. Дўзах амали билан жаннат мевасини кутмоқ;\n4. Гуноҳлари туриб жаннатни талаб етмоқ;\n5. Амалсиз ажр-мукофот кутмоқ;\n6. Сустлик билан Аллоҳдан умид қилмоқ». (Мунаббиҳот)\nРасулуллоҳ саллаллоҳу алайҳи васалламдан Адий ибн Ҳотам Тоий бундай ривоят қилади:\n“Қиёмат куни бир тоифа одамларга жаннатга боришлик буюрилади. Улар жаннатга яқинлашиб, ҳидини ҳидлаб, жаннатдаги қасрларни ва Аллоҳ таоло жаннат аҳлига тайёрлаб қўйган нарсаларни кўрганларидан сўнг:\n“Уларни олиб кeтинглар, жаннатда насиба йўқдир!” дeб нидо қилинади.\nУлар шундай ҳасрат-надомат билан қайтадиларки, улардан олдин ҳам, кeйин ҳам ҳeч ким бунчалик ҳасрат-надомат қилмагандир. Улар айтадилар:\n“Ё Аллоҳ, дўстларингга тайёрлаб қўйган нeъматларингни кўрсатмай туриб, бизларни дўзахга киргизганингда бунчалик ҳасрат-надомат қилмасдик”.\nШунда Аллоҳ таоло:\n“Мeн шундай қилмоқликнни хоҳладим, чунки сизлар катта-катта гуноҳлар билан инсонлардан яширинча Мeнга қарши чиқдингиз, инсонлар кўзида эса покиза, виқорли кўринар эдингиз, қалбларингизда йўқ нарсани риё қилар эдингиз. Одамлардан қўрқар эдингиз мeндан қўрқмас эдингиз инсонларнни улуғлар эдингиз. Мeни улуғламасдингиз. Инсонлар учун баъзи нарсалардан қайтар эдингиз. Мeн учун қайтмасдингиз. Энди бугун савобимдан айирганим баробарида қаттиқ азобга маҳкум этгайман”, дeйди. (Танбeҳул ғофилин. Ал-Фақиҳ Абу Лайс ас-Самарқандий. www.зиёуз.cом кутубхонаси)\nHazratiBilol 08 Avgust 2018, 08:43:08\nҲазрати Мусо Парвардигорга мурожаат қилиб шундай деди:\n– Роббим, менга дўстларингдан бирортасини кўрсат!\nПарвардигор Пайғамбарига айтди:\n– Эй Мусо, анави тоққа чиқ, у ерда ғор бор, унда бир одам яшайди. Ўша ғорни макон тутган одам Менинг дўстимдир.\nҲазрати Мусо тоққа чиқиб, ғорга кирди. Қараса, у ерда бир одам очликдан беҳол ётибди. Боши остида ғиштдан ёстиғи, ёнида жойнамози, яна биргина тўни бор, бошқа ҳеч вақоси йўқ бир фақир киши экан. Ҳазрати Мусо:\n– Роббим, шу фақир одам Сенинг дўстингми? – деб сўради. Шунда Парвардигор:\n– Эй Мусо, азаматим ва қудратим ҳаққи, шу одам дўстим бўлса-да, эгнидаги кийими, ёстиқ қилган ғиштининг ҳисобини бермагунича жаннатга қўймайман, – деди.\nHazratiBilol 26 Fevral 2019, 17:04:11\nАбу Зарр розияллоҳу анҳу Билол ибн Рабоҳга: “Эй қора хотиннинг ўғли, мени босиб олдинг!” дегандилар, Билол ғазаб қилган ҳолда ўрниларидан туриб: “Аллоҳга қасам, мен бу ишни Расулуллоҳ саллаллоҳу алайҳи ва салламга айтаман”, дедилар. Бу хабар етказилганида Расулуллоҳ саллаллоҳу алайҳи ва салламнинг юзлари ўзгариб кетди ва: “Эй Абу Зарр! айбладингми? Сенда жоҳилият одатлари бор экан”, дедилар. Абу Зарр йиғладилар ва: “Эй Аллоҳнинг расули, менга истиғфор айтинг”, дедиларда масжиддан йиғлаган ҳолда чиқиб кетдилар.\nКейин Билолнинг олдига келиб, юзларини тупроққа қўйдиларда: “Аллоҳга қасам, то оёғинг билан юзимни эзғиламагунингча бошимни кўтармайман. Сен олийжаноб кишисан, мен эса пасткашман”, дедилар. Билол ҳам йиғлаб унга яқинлашдиларда, унинг юзидан ўпдилар. Сўнгра: “Аллоҳга қасамки, Аллоҳ учун бир марта бўлса ҳам сажда қилган юзни оёғим билан босмайман”, дедилар. Кейин икковлари ўринларидан туриб, бир-бирларини қучоқлаб, йиғида давом этишди.\nБизлар бугунги кунда бир-биримизга ёмонлик қилиб қўйсак кечирасиз, деб айтишга ҳам ботина олмаймиз.\nУзр сўраш юқори савиядаги маданият ҳамда олий фазилатли хулқлардандир.\nMirzoMuhammad 15 Mart 2019, 16:12:23\nОжиз банда бу дунёга келиб Аллоҳ таоло насиб этганча яшаб улғайиб ўтар экан, озми кўпми гуноҳдан тўлиқ маъсум бўла олмас экан. Банданинг вазифаси иложи борича гуноҳлардан сақланмоқлик бўлса-да, баъзан билиб туриб, баъзан билмасдан гуноҳга гирифтор бўлиб қолар эканмиз.\nАна шундай ҳолатда “Мен ундай гуноҳ қилиб қўйдим, бундай гуноҳ қилиб қўйдим. Энди мени Тангрим кечирармикан ё йўқми?” деб тушкунликка тушмаслик керак. Зеро Қуёш мағрибдан чиқадиган кунга қадар тавба эшиклари беркитилмагай.\nحَدَّثَنَا مُحَمَّدُ بْنُ الْمُثَنَّى حَدَّثَنَا مُحَمَّدُ بْنُ جَعْفَرٍ حَدَّثَنَا شُعْبَةُ عَنْ عَمْرِو بْنِ مُرَّةَ قَالَ سَمِعْتُ أَبَا عُبَيْدَةَ يُحَدِّثُ عَنْ أَبِى مُوسَى عَنِ النَّبِىِّ -صلى الله عليه وسلم- قَالَ « إِنَّ اللَّهَ عَزَّ وَجَلَّ يَبْسُطُ يَدَهُ بِاللَّيْلِ لِيَتُوبَ مُسِىءُ النَّهَارِ وَيَبْسُطُ يَدَهُ بِالنَّهَارِ لِيَتُوبَ مُسِىءُ اللَّيْلِ حَتَّى تَطْلُعَ الشَّمْسُ مِنْ مَغْرِبِهَا ».\nПайғамбар саллаллоҳу алайҳи ва саллам марҳамат қиладилар:\n“Албатта, Аллоҳ азза ва жалла токи Қуёш мағрибдан чиққунга қадар кечаси билан қўлини ёзиб туради – кундузи гуноҳ қилганлар тавба қилишлари учун. Кундузи билан қўлини ёзиб туради – кечаси гуноҳ қилганлар тавба қилишлари учун”. (Абу Мусо разияллоҳу анҳудан имом Муслим ривояти)\nҲар бир мусулмон бевосита Аллоҳга дуо қилиб, ўз надоматини изҳор қилиб, гуноҳидан ўтишини сўраш имконига эга. Қуръони Каримда шундай дейлган:\n«Ким ёмонлик қилса ёки ўзига зулм этса, сўнгра Аллоҳга истиғфор айтса, Аллоҳни мағфиратли ва раҳмли зот топади» («Нисо» сураси, 110-оят).\nБанда гуноҳ содир қилиб қўйса, дарҳол тавба қилиб истиғфор айтиши лозим. Истиғфор нафақат гуноҳлар кечирилишига кафолат, балки дунёси учун ҳам фойдалидир. Абдуллоҳ ибн Аббос розияллоҳу анҳу Расулуллоҳ соллаллоҳу алайҳи ва салламдан ривоят қилади:\n“Кимда-ким кўп истиғфор айтса, Аллоҳ ўша (банда) учун ҳар қандай ғам-ташвишдан қутулиш, тангликдан чиқиш йўлини (пайдо) қилади, уни ўзи ўйламаган томондан ризқлантиради” (Абу Довуд, Аҳмад, Табароний, Ҳоким ривоят қилган ).\nБанда “Астағфируллоҳ, астағфируллоҳ”, деб Аллоҳга юкинса, Меҳрибон Парвардигор унга ёрдам беради. Аллоҳ неъматларига шукр қилган, Унга ҳамду сано, истиғфор айтган бандани қийин дамларда кўмаксиз қолдирмайди.\nТирикчилик масаласида қандайдир муаммога дуч келганда ҳам истиғфор айтилади. Жаъфар Содиқ шундай деган экан: “Кимнинг ризқи (келиши) кечикса, истиғфор айтишни кўпайтирсин ”.\nҲасан Басрийнинг олдиларига бир одам келиб, қурғоқчиликдан шикоят қилди. У киши: “Истиғфор айт!” дедилар. Яна бир одам келиб, фақирлигидан арз қилди. Унга ҳам: “Истиғфор айт!” дедилар. Бошқа бир одам келиб, фарзанди йўқлигини айтди ва маслаҳат сўради. Унга ҳам истиғфор айтишни буюрдилар. Одамлар нега бундай қилганлари сабабини сўрашганида ушбу оятни ўқидилар:\nفَقُلْتُ اسْتَغْفِرُوا رَبَّكُمْ إِنَّهُ كَانَ غَفَّارً وَيُمْدِدْكُمْ بِأَمْوَالٍ وَبَنِينَ وَيَجْعَلْ لَكُمْ جَنَّاتٍ وَيَجْعَلْ لَكُمْ أَنْهَارًا\n“Мен дедим: Раббингизга истиғфор айтинг, У Ғаффордир, сизларга осмондан шаррос ёмғирлар ёғдиради, молу дунё ва зурриётлар билан сизларни қувватлантиради, сизларга боғу роғлар, дарёлар ато қилади”.\nMirzoMuhammad 25 Mart 2019, 10:15:19\nОхиратда қасос бор\nАбу Саид Худрий разияллоҳу анҳудан ривоят қилинди, у киши айтдилар: "Расулуллоҳ саллаллоҳу алайҳи ва саллам:\n"Қиёмат куни мўмин бандалар дўзахдан қутилганларидан кейин, жаннат билан дўзах ўртасидаги кўприкда тўхтатилади ва ёруғ дунёда ораларида бўлган турли зулмлар учун бир-бирларидан қасос оладилар. Шу қасос олишдан тозаланиб бўлганларидан кейингина жаннатга киришлари учун рухсат берилади. Мўмин бандаларнинг ҳар бири дунёдаги ўз жойига адашмай боришда қанчалик моҳир бўлса, жаннатдаги жойига боришда ундан кўра ҳам моҳирроқ бўлади", дедилар". (Ал-адаб ал-муфрад. Имом Исмоил ал-Бухорий. зиёуз.cом кутубхонаси)\nРасулуллоҳ саллаллоҳу алайҳи васаллам Аллоҳ таборака ва таолодан қуйидагиларни ривоят қиладилар:\n“Аллоҳ таоло: “Эй бандаларим, Ўзимга зулмни ҳаром қилдим ва уни ораларингизда ҳам ҳаром қилдим. Бас, бир-бирларингизга зулм қилманглар”, дейди”. Имом Муслим ривояти.\nيَا أَيُّهَا الَّذِينَ آَمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ... (سورة النساء/29 آية).\nяъни: “Эй, имон келтирганлар! Мол-мулкларингизни ўртада ноҳақ (йўллар) билан емангиз!...” (Нисо. 29).\nПайғамбаримиз саллаллоҳу алайҳи васаллам мол-дунёни гўзал йўл билан талаб қилиш ҳақида шундай марҳамат қилганлар:\n"يَا أَيُّهَا النَّاسُ اتَّقُوا اللهَ وَأَجْمِلُوا فِي الطَّلَبِ، فَإِنَّ نَفْسًا لَنْ تَمُوتَ حَتَّى تَسْتَوْفِيَ رِزْقَهَا وَإِنْ أَبْطَأَ عَنْهَا، فَاتَّقُوا اللهَ وَأَجْمِلُوا فِي الطَّلَبِ، خُذُوا مَا حَلَّ وَدَعُوا مَا حَرُمَ" (رواه الإمام ابن ماجه).\nяъни: “Эй, одамлар! Аллоҳдан қўрқинг ва мол-дунёни гўзал йўл билан талаб қилинг. Ҳар бир инсон ўзининг ризқини мукаммал олмагунча, жони узилмайди. Унга белгиланган ризқ бироз кечикиши мумкин, аммо барибир келади. Шунинг учун Аллоҳдан қўрқинг ва мол-дунё талаб қилишда гўзал йўлни танланг. Ҳалолини олинг, ҳаромини тарк қилинг” (Имом Ибн Можа ривояти).\nاَلاَ اِنَّ اللهَ حَرُمَ عَلَيْكُمْ دِمَائَكُمْ وَاَمْوَالَكُمْ (رواه الإمام البخاري(.\nяъни: "Огоҳ бўлинглар, албатта Аллоҳ таоло қонларингиз ва молларингизни бир бирингизга ҳаром қилди" (Имом Бухорий ривояти).\nمَنْ أَكَلَ الْحَلاَلَ أَرْبَعِيْنَ يَوْماً نَوَّرَ اللهُ قَلْبَهُ وَأَجْرَى يَنَابِيْعَ الْحِكْمَةِ مِنْ قَلْبِهِ عَلَى لِسَانِهِ"\n(رواه أبو نعيم في الحلية من حديث أبي أيوب).\nяъни: “Ким қирқ кун ҳалол луқма еса, Аллоҳ таоло унинг қалбини мунаввар қилади ва қалбидаги ҳикмат булоқларини тилига чиқаради” (Имом Абу Нуайм ривояти).\nАнас разияллоҳу анҳу Пайғамбаримиз саллаллоҳу алайҳи васалламга: “Ё, Расулаллоҳ, дуо қилинг, Аллоҳ мени дуоси ижобат бўладиган кимсалардан қилсин”, – дедилар. Шунда Пайғамбармиз:\nيَا أَنَسُ أَطِبْ كَسْبَكَ تُجَبْ دَعْوَتُكَ فَإِنَّ الرَّجُلَ لَيَرْفَعُ الُّقْمَةَ مِنَ الْحَرَامِ إِلَى فِيْهِ\nفَلاَ يُسْتَجَابُ لَهُ دَعْوَةٌ أَرْبَعِيْنَ يَوْمًا (رواه الإمام البيهقي).\nяъни:  “Эй, Анас! Луқмангизни ҳалол қилинг, киши ҳаром луқмани оғзига кўтарса (еса), қирқ кун дуоси ижобат бўлмайди”, – дедилар (Имом Байҳақий ривояти).\nЯна бир ҳадисда шундай дейилади:\nمَنْ لَمْ يُبَالِ مِنْ أَيْنَ اِكْتَسَبَ الْمَالَ لَمْ يُبَالِ اللهُ مِنْ أَىِّ بَابٍ أَدْخَلَهُ النَّارَ (رواه الإمام الديلمي).\nяъни: “Ким мол-дунёни қаердан топаётганига парво қилмаса, Аллоҳ таоло ҳам у кишини дўзахнинг қайси эшигидан киргизишига парво қилмайди” (Имом Дайламий ривояти).\nيُؤْتَى يَوْمَ الْقِيَامَةِ بِأُنَاسٍ مَعَهُمْ مِنَ الْحَسَنَاتِ كَأَمْثَالِ جَبَلِ تِهَامَةَ حَتَّى إِذَا جِيْءَ بِهِمْ جَعَلَهَا اللهُ هَبَاءً مَنْثُورًا ثُمَّ يُقْذَف بِهِمْ فِي النَّارِ فَقِيْلَ يَا رَسُولَ اللهِ كَيْفَ ذَلِكَ قَالَ كَانُوا يُصَلُّونَ وَيَصُومُونَ وَيُزَكُّونَ وَيَحُجُّونَ غَيْرَ أَنَّهُمْ كَانُوا إِذَا عُرِضَ لَهُمْ شَيْءٌ مِنَ الْحَرَامِ أَخَذُوهُ فَأَحْبَطَ اللهُ أَعْمَالَهُمْ (رواه الإمام الطبرني في المعجم الكبير).\nяъни: “Қиёмат кунида айрим кишиларни олиб келишади. Уларнинг Туҳома тоғича келадиган яхшиликлари бўлади. Улар келтирилгач, Аллоҳ уларнинг яхшиликларини тўзғиган ғуборга айлантириб қўяди, ўзлари эса дўзахга улоқтирилади”. Шунда “Ё, Расулаллоҳ, бундай бўлишининг боиси недир?”, – деб сўрашди. Пайғамбаримиз: “Улар намоз ўқир, рўза тутар, ҳаж қилар эдилар, бироқ бирон бир ҳаром нарсага дуч келсалар, уни олишар эди. Шу боис Аллоҳ уларнинг амалларини йўққа чиқарди”, – деб жавоб бердилар (Имом Табароний ривояти).\nБахтиёржон Хайитбоев. Асака т. "Мулла абдулазиз" жоме масжиди имом хатиби\nMirzoMuhammad 30 Aprel 2019, 14:12:30\nАГАР МЕНДАН СЎРАСА МЕН ҲАМ СЎРАЙМАН\nРасулуллоҳ саллаллоҳу алайҳи ва саллам тавоф қилар экан бир аъробийнинг “Ё Карим!” деганини эшитиб қолдилар. Пайғамбар саллаллоҳу алайҳи ва саллам ҳам унинг орқасидан “Ё Карим!” – деб қўйдилар.\nАъробий Мезоб томонга ўтиб яна: “Ё Карим!” – деди. Пайғамбар саллаллоҳу алайҳи ва саллам ҳам яна: “Ё Карим!” – деб қўйдилар.\nАъробий Пайғамбар саллаллоҳу алайҳи ва салламга қараб:\n- Эй гўзал юзли ва кўркам қоматли инсон! Мени масхара қилмоқдамисан? Аллоҳга қасамки, мабодо гўзал юзли ва кўркам қоматли инсон бўлмаганингда эди, ҳабибим Муҳаммад (алайҳис салом)га устингдан шикоят қилар эдим.\nРасулуллоҳ саллаллоҳу алайҳи ва саллам табассум қилдилар ва:\n- Эй араб биродар! Пайғамбарингни танийсанми? – дедилар. Аъробий:\n- Йўқ, - деб жавоб берди.\n- Унга қандай қилиб имон келтиргансан?\n- Унинг пайғамбарлигига кўрмай туриб имон келтирдим. Унга йўлиққан бўлмасам-да, рисолатини тасдиқладим.\nПайғамбар саллаллоҳу алайҳи ва саллам:\n- Эй аъробий, мен сенинг бу дунёда сенинг пайғамбаринг, охиратда эса шафоатчингман, - дедилар.\nАъробий Расулуллоҳ саллаллоҳу алайҳи ва салламнинг муборак қўлларини ўпмоқчи бўлиб яқинлашган эди, Пайғамбар саллаллоҳу алайҳи ва саллам:\n- Ҳай-ҳай! Эй араб биродар! Сен менга ажамлар подшоҳларига қилган муомалани қила кўрма! Аллоҳ мени мутакаббир ва жафокаш қилиб юборган эмас. Балки, мени башорат бергувчи ва огоҳлантиргувчи қилиб юборган.\nЖаброил алайҳис салом келди ва:\n- Эй Муҳаммад алайҳис салом! Аллоҳ Сизга салом айтди. Сизни олқиш ва ҳурмат ила эслади. Сизга айтадики, “Мана бу аъробийга айт – Бизнинг ҳалимлигимиз ва карамли эканлигимиз уни алдаб қўймасин. Батаҳқиқ, биз уни оз ва кўп амалларининг ҳаммасидан, агарчи хурмонинг пўстлоғича бўлса ҳам, ҳисоб қилажакмиз!” – деди.\n- Эй Аллоҳнинг расули, Аллоҳ мени ҳисоб қиладими! – сўради аъробий.\n- Ҳа, - Расулуллоҳ саллаллоҳу алайҳи ва саллам, - агар хоҳласа ҳисоб қилур.\n- Унинг иззати ва улуғлигига қасамки, агар мендан ҳисоб сўраса, мен ҳам сўрагайман.\n- Раббингдан нимани сўрагайсан, эй араб биродар?\n- Агар Раббим менинг гуноҳимни сўраса, мен Унинг мағфиратини сўрайман. Агар осийлигимдан сўраса, мен Унинг авфини сўрайман. Агар менинг бахиллигимдан сўраса, мен Унинг саҳоватидан сўрайман!\nПайғамбар саллаллоҳу алайҳи ва саллам шунчалар йиғладиларки, соқоллари хўл бўлиб кетди.\nЖаброил алайҳис салом келиб:\n- Эй Муҳаммад алайҳис салом! Аллоҳ Сизга салом айтди. Сизга айтадики, “Бўлди йиғини камайтиринг! Бўлмаса ҳамалатул Арш (Аршни кўтариб тургувчи муқарраб фаришталар) тасбиҳ айтишликдан чалғиб қолишмоқда. Араб биродаринигизга айтинг – у Биздан сўрамасин, Биз ҳам ундан ҳисоб сўрамаймиз! Ў Сизнинг жаннатдаги рафиқингиз бўлгай!” – деди.\nШайх Аҳмад Муҳаммад Ассофнинг “Қабасотун мин ҳаётир-Расул” китобидан таржима қилинди.\nАсака туман бош имом хатиби\nMirzoMuhammad 17 May 2019, 10:10:56\nАллоҳ субҳонаҳу ва таоло бандаларга меҳрибон. Ҳатто гуноҳлар содир қилган бандаларга ҳам умид бахш этиб тавба эшикларини очиб қўйган.\nАбу Мусо Абдуллоҳ ибн Қайс ал-Ашъарийдан (р.а.) ривоят қилинади. Расулуллоҳ саллаллоҳу алайҳи васаллам «Аллоҳ таоло кундузи гуноҳ қилганлар тавба этишлари учун кeчқурун раҳмат қўлини ёзади. Ва кeчаси гуноҳ қилганлар тавба этишлари учун кундузи раҳмат қўлини ёзади. Бу нарса қуёш мағрибдан чиқадиган кунгача давом этади», дeдилар.\nАллоҳ тавбаларимизни қабул қилишни хоҳлайди:\nЯъни: “Аллоҳ сизларга баён қилиб беришни, сизни олдингиларнинг йўлига ҳидоят қилишни ва тавбаларингизни қабул этишни хоҳлайди. Аллоҳ билувчи ва ҳикматли зотдир”.\nАллоҳ таоло бандаларни тавбга тарғиб қилар экан, қандай ҳолатда тавба қабул бўлишини ҳам баён қилган:\nЯъни: “Жаҳолат-ла ёмонлик қилиб қўйиб, сўнгра тезда тавба қиладиганларнинг тавбаси Аллоҳнинг зиммасидадир. Аллоҳ ана ўшаларнинг тавбасини қабул қилади. Ва Аллоҳ билувчи ва ҳикматли зотдир”. (Нисо. 17)\nКейинги оятда эса, кимларнинг тавбаси қабул қилинмаслиги баён қилинган:\nЯъни: «Ёмонликларни қилиб юриб, бирларига ўлим етганда, энди тавба қилдим, деганларга ва кофир ҳолларида ўлганларга тавба йўқ. Ана ўшаларга аламли азобларни тайёрлаб қўйганмиз».\n"Мажолисур-Румий" асарида: "Гуноҳкорнинг тавбаси жони ҳалқумига кeлмагунга қабул қилинади. Чунки жон ҳалқумга кeлган вақтда энди унга ҳeч нарса ёрдам бeра олмайди. Зeро, тавбанинг мақбул бўлиш шарти гуноҳга қайта қўл урмасликни қат’ий ният қилиш, уни мутлоқо ташлашни қасд этишдир. Бу ҳолат жони ҳалқумига кeлиб қолган одамда топилмайди, чунки бу пайтда у бунга қодир бўлмайди", дeйилган.\nАбдуллоҳ ибн Умардан (розияллоҳу анҳумо) ривоят қилинади: "Пайғамбаримиз (соллаллоҳу алайҳи васаллам) айтдилар: "Шубҳасиз, Аллоҳ таоло банданинг тавбасини, то унинг жони ҳалқумига кeлмагунча, албатта, қабул қилади".\nЖон ҳалқумга кeлганда кўздан пардалар кўтарилади, одам боласига бу ҳаёти дунёнинг бир синов экани аниқ аён бўлади. Бу аснода тавба қилиш имконияти ўтган бўлади ("Масобиҳ").\nПайғамбаримиз (соллаллоҳу алайҳи васаллам) айтдилар: "Одам (а.с.) яратилишидан тўрт минг йил олдин Аршнинг кунгурасига: "Албатта, Мeн тавба қилган, иймон кeлтирган ва солиҳ амал қилган кишиларнинг гуноҳларини кeчирувчидирман", дeган сўзлар ёзилиб қўйилган" ("Танбeҳул ғофилийн").\nУмар ибн Хаттоб (р.а.) айтадилар: "Мeн Пайғамбаримиз (соллаллоҳу алайҳи васаллам) билан бирга ўлим тўшагида ётган бир ансорийнинг уйига кирдим. Пайғамбаримиз (соллаллоҳу алайҳи васаллам) унга: "Тавба қил", дeдилар. У тили билан айта олмади, лeкин осмонга қараб имо-ишора этди. Шунда Пайғамбаримиз (соллаллоҳу алайҳи васаллам) табассум қилдилар. Мeн: "Ё Расулуллоҳ! Табассумингизнинг боиси нима?" дeб сўрадим. Ул зот: "Бу касал тили билан тавба қилолмасдан, кўзини осмонга қилиб, қалби билан тавба надомат қилди. Аллоҳ: «Эй фаришталарим! Бу бандам ожиз қолиб, қалби билан Мeнга тавба қиляпти, гувоҳ бўлингларки, Мeн унинг гуноҳини мағфират қилдим", дeди", дeдилар" ("Дурратул мажолис").\n(Манба: Дурратун носиҳин ва Риёзус солиҳин. зиёуз.cом кутубхонаси)\nЭркинжон Ҳусанов. Асака т. “Марқаюз” жоме масжиди имом хатиби


6 июнь, 2021, 21:02\n- Нега энди бу ортга ташланган қадам бўлсин? “Андижон”га қадар ҳам “Динамо”да ишлаганман, ўшанда бу жамоа олий лигада ўйнарди. Ўша пайтда “Динамо” чемпионатда олтинчи ўринни эгаллаган. Бу яхши натижадир. Қолаверса, Самарқанд жамоаси Кубок финалига ҳам чиққанди. Мени яна “Динамо”га чорлашди. Мен буни ортга ташланган қадам деб ҳисобламайман. Жамоа олдига вазифа қўйилган. Мураббийнинг иши эса олдига қўйилган вазифани бажаришдан иборат. Мен бунда бирор-бир қўрқинлик нарсани кўраётганим йўқ.\n- Мураббий ўз ишидан ҳеч қачон қониқиш ҳосил қилмайди. Шунчаки у ишида давом этар экан, қўйилган вазифаларни бажариш пайида бўлади.\n- Бу масалада дабдурустдан ҳаммасидан тўла қониқиш ҳосил қилдим, дейиш осон эмас. Чунки клубга январь ойи ўрталарида келдим. Февраль ойининг бошида эса заявка бериш талаб қилинарди. Мен келган пайтда клубда атига тўрт нафар футболчи бор эди холос. Шу боис шошилинч тарзда футболчиларни жамлашга ҳаракат қилдик, вазият шуни тақозо қиларди. Табиийки, бундай маҳалда селекцияда хатолар кузатилади. Айтмоқчиманки, таркибдаги бир қанча позицияларни кучайтиришимиз талаб қилинмоқда. Бу тушунарли. Вазифани бажариш учун ҳам трансфер ойнаси очилган заҳоти бу масалани ҳал этиш керак бўлади. Ўз-ўзидан жамоани кучайтириш учун трансферларга қўл уришимиз тайин.\n- Биринчи давра тугаб бўлди, эртадан иккинчи давра бошланади. Трансфер ойнаси эса 5 июлдан очилади. Табиийки, трансфер ойнаси очилганидан кейин таркибни кучайтиришни бошлаймиз.\n- Бир неча йил ўтиб яна Ўзбекистон чемпионатига қайтдингиз. Айтинг-чи, чемпионатимизда қандай ўсиш ва бунинг акси ўлароқ пасайишларни кўряпсизми?\n- Ҳар ерда бўлгани каби Ўзбекистонда ҳам футбол ривожланиб бормоқда. Ахир вақт бир жойда турмайди. Бинобарин, футбол ҳам шундай. Шуни ҳеч иккиланмай айтишим мумкинки, Ўзбекистон Марказий Осиёда энг кучли, рақобатбардош чемпионатга эга бўлган давлат саналади. Бу ерда ўз олдига жиддий мақсадларни қўйган клублар талайгина. Аксар жамоаларда эса ҳали ёш ва ўзларини кўрсатиш иштиёқида ёнаётган мураббийлар ишламоқдалар. Бу борада Ўзбекистонда албатта олдинга катта силжиш бор, деб баралла айта оламан. Маълумки, энди миллий терма жамоалар иштирокидаги учрашувлар учун ўйинлар бошланяпти. Ўйлайманки, Ўзбекистон терма жамоасида ўзи учун узоқ вақтдан бери армон бўлиб келаётган ЖЧга йўлланма олиш борасида бу сафар яхшигина имконият юзага келган. Бўлажак жаҳон чемпионатида Ўзбекистон терма жамоаси иштирок этадиган бўлса, бундан сира ажабланмайман.\n- Тожикистон терма жамоаси ўзидан ёмон таассурот қолдиряпти, дея олмайман. Миллий термамиз таркибида ёш, иқтидорли футболчилар тўп суришмоқда. Қолаверса, “Истиқлол” Осиё Чемпионлар лигасидаги иштироки орқали тожик футболчилари қўлларидан кўп иш келишини исботлаб берди, дейишим мумкин. Бизда ёш футболчилардан иборат яхши авлод камолга етяпти. Шу кетиш бўлса, охир-оқибат Тожикистон терма жамоаси жаҳон чемпионати йўлланмаларидан бирига эга чиқиши мумкин деб ўйлайман. Қолаверса, Осиё Кубогига чиқиш ҳам асосий вазифалардан бири.\n- Ҳозир бу борада 100 фоиз тўлиқ ишонч билан бирор нарса дейиш қийин. Чунки “Динамо”дан ташқари сиз санаб ўтган бошқа рақобатчилар ҳам шунчаки томошабин бўлиб туришмайди. Бари ўз олдига Суперлигага кўтарилиш вазифасини қўйган. Албатта, биз шу мавсумни юқори нотада тамомлаш учун охиригача ҳаракат қиламиз. Тўғри, “Нефтчи” билан “Бухоро” “Динамо”га нисбатан молиявий томондан анча яхши шароитда. Аммо биз ҳам ўйинни тўғри ташкил қила олсак, вазифани бажара оламиз деб умид қилиш мумкин. Шу йўналишда охиригача ишлашда давом этамиз.\nҲаким Фузайлов: "Бу 6 очколик ўйин эди, жамоамиз ғалабаларга ташна"


Олмаота судида яна тўққиз қочқинга рад жавоби берилди\nҚозоғистонлик ҳакамлар Олмаота ҳибсхоналаридаги ўзбек қочқинларининг аёлларидан ўзларига нисбатан қийноқ қўлланилгани ҳақида ҳужжат тақдим этишни талаб қилмоқдалар.\nЖорий йилнинг 15 феврал куни Олмаота шаҳар суди саккиз ойдан буён шаҳар ҳибсхоналарида сақланаётган 29 ўзбек қочқинидан яна 9 нафарининг қочқинлик мақоми рад этилиши юзасидан берган шикоят аризасини қаноатлантирмади.\nҚочқинларнинг рафиқаларидан олинган маълумотларга кўра, сешанба куни бўлиб ўтган маҳкама чоғида Олмаота шаҳар суди судяси Татяна Барнева уларнинг Ўзбекистондаги қийноқ фактлари ҳақидаги гувоҳликларини исботловчи далил-ҳужжатларни талаб қилган. Бу ҳақда расмий ҳужжат тақдим этишнинг имкони йўқлигини эшитган судя айни пайтда Олмаота ҳибсхоналарида ўтирган Алишер Ҳошимов, Шуҳрат Холбоев, Маъруф Йўлдошев, Абдиазимхўжа Ёқубов, Аҳмад Болтаев, Улуғбек Остонов, Ойбек Пўлатов, Акмалжон Шодиев ва Отабек Шарипов шикоят аризасини рад этиш борасида ҳукм чиқарган.\nОлмаота шаҳар суди феврал ойининг дастлабки кунлари Сирожиддин Толипов, Исобек Пардаев ва Ўктам Раҳматов, 8 феврал куни эса Олимжон Холтўраев, Сарвар Хуррамов ва Саидакбар Жалолхонов аризаларига рад жавоби берган эди.\nОлмаота ҳибсхоналарида сақланаётган қочқинлар шаҳар судига биринчи инстанция судидан (Олмали туман суди) рад жавоби олганларидан кейин мурожаат қилгандилар.\nҲибсхонадаги ўзбек қочқинларининг Қозоғистондан бадарға қилинишию Ўзбекистонга қайтарилиши улар ҳаёти учун хавф экани ҳақида инсон ҳақлари ҳимояси билан шуғулланиб келадиган маҳаллий ва халқаро ташкилотлар ҳам бир неча бор баёнотлар тарқатган. Олмаота ҳибсхонасидаги ўзбек қочқинлари ҳимоясига ўтган саккиз ой мобайнида Қозоғистоннинг ўзида ҳамда Европа ва Америка қитъасининг катта шаҳарларида бир неча маротаба пикетлар ўтказилди.\nЎзбек қочқинлари шикоят аризалари бўйича Олмаота шаҳар судида ўтказилажак навбатдаги маҳкама 22 февралга белгиланган.


GTL заводидаги жанжал: режаларни узгартирган карантин ва тулган сабр косаси – КУН УЗ\nГлавная / Жамият / GTL заводидаги жанжал: режаларни узгартирган карантин ва тулган сабр косаси\n27.10.2020\tЖамият Comments Off on GTL заводидаги жанжал: режаларни узгартирган карантин ва тулган сабр косаси 10 Показы\n21 октябрь куни Кашкадарё вилоятининг Гузор туманида жойлашган Uzbekistan GTL заводи ишчилари оммавий тартибсизлик келтириб чикарган эди. Натижада катор масъул ташкилотлар расмийлари вокеа жойида булиб, муаммони келтириб чикарган омиллар бартараф этилишини маълум килишганди.\nКуни кеча Энергетика вазирлиги ушбу заводга ОАВ вакиллари ва блогерлар учун пресс-тур ташкил этди. Унда корхона рахбарлари холат юзасидан изох берди.\nEnter Engineering компанияси маъмурий директори Темур Абдуллаевнинг изохлашича, ходисага ишчилардаги рухий чарчок сабаб булган.\nТемур Абдуллаев (чапда) ва Фахриддин Абдурасулов (унгда)\n«Нима руй берганини хамма билди, куплаб видеороликлар таркалди. Хакикий сабаб нимадалигини керакли органлар аниклайди. Агар бизнинг фикримиз суралса, бунга инсонларнинг рухан чарчагани сабаб булди, деймиз.\nОдамлар ёзги карантиннинг мураккаб даврини бошидан кечирди. Пандемия даврида умумий асабийлик бор эди. Касаллик тез таркала бошлади, бутун дунё буйлаб ОАВларда ёппа хабарлар хужуми булди. Узбекистондаги йуллар ёпилди, одамлар ишсиз колишди.\nИюль ойида курилиш майдончамиз бушаб колди. Хозир купчилик билар, бу ерда бор-йуги 800 киши колди. Одамлар уйида, ишсиз, маошсиз колишди.\nЭхтимолли сабаб хакида бизнинг фикримиз хакидаги саволга утсак. Юкорида айтганимдек, бунга рухий чарчок сабаб булган. Карантинда 8-10 кун булиб туриб, шундан сунг курилиш майдончасига ишга чикиб яна иш кунлари ишлашгандан сунг уларнинг вахтаси чузилиб кетди. Лекин бу мажбурий чора эди. Табиийки, айрим кимсалар бу ерда 40-45 кунлаб яшашга мажбур булган. Бу албатта огир.\nБу вокеанинг содир булиши барибир техник муаммо хисобланади, у жиддий эмас, куламли эмас. Бу муаммо ички портлашни келтириб чикарди. Одамларнинг сабр косаси тулди. Сабр косасига сунгги томчи томса, у тошиб чикади. Бу ерда худди шу нарса содир булди», – деди Темур Абдуллаев.\nИшчилар хужумига учраган Enter Engineering компанияси офиси тартибга келтирилган. Бу ерда иш аввалгидек бир маромда кетмокда.\nМаълум килинишича, пандемия шароитида ишни ташкил килиш учун заводда кучайтирилган вахта режимига утилган.\n«Август ойида заводда ишни тиклаганимиз, одамларни ишга кайтара бошлаганимиздан сунг карантин чоралари тизими жорий этилди. Курилиш майдонига ишга келиш учун биз бу ерни «тозаладик», касаллик юктирганлардан холи «яшил зона» яратдик», – деди Enter Engineering компанияси маъмурий директори Темур Абдуллаев.\nУнинг сузларига кура, заводда лаборатория ташкил этилиб, ишчилар ПЗР тестдан утказилган, улар бир муддат карантинда саклангач, иш жараёнига куйилган. Шу сабаб ишчиларнинг заводда булиш муддати 45 кунгача чузилган.\n«ПЗР ва антитаначаларни аниклашга доир тестлар текин утказилди. Ва ходимлар карантинда булган чогда хам уларга маош ёзилди.\nМаълумот сифатида бир нечта ракам келтириб утаман: пандемия бошидан кечаги кунгача биз 43 мингта ПЗР тахлилларини утказдик. Уртача хар бир одамга 2,5 та тахлил тугри келади. Enter Engineering компанияси лаборатор тахлилларнинг узига 7,5 миллиард сум сарфлади», – деди Абдуллаев.\n«Uzbekistan GTL» МЧЖ бош директори Фахриддин Абдурасулов заводда касаллик урчиган вактда 800дан зиёд ишчида коронавирус аниклангани, улар хам завод хисобидан даволанганини кушимча килди.\nМаълум килинишича, айни дамда заводда 12 мингдан зиёд ишчи ишламокда. Уларнинг ичида хорижликлар хам бор. Бош пудратчи Enter Engineering булса, субпудратчилар билан кушиб хисобланганда компания ва фирмалар сони 13 та.\nУларнинг орасида ишчиларга маош бермайдиганлари хам булган. Расмийларга кура, ана шундай фирмалардан бири – «Yes» махаллий хамда бангладешлик ишчиларни ишсиз ва маошсиз колдирган.\n«Yes компанияси пудратчиларимиздан бирининг субпудратчиси эди. Биздаги аник ахборотга кура, Yes компанияси бунак сифатида пул олган ва охиригача ишлаб бермаган, пулни сундирмаган ва пандемия бошланишида компания рахбарияти кочиб кетган.\nМахаллий ва хорижий ишчиларнинг бир кисми ишсиз колиб кетган. Шунчаки, уларни ишсиз колдириб, GTL худудида такдир хукмига ташлаб кетишган. Yes’нинг барча яхши мутахассислари, ишчиларининг катта кисми Enter Engineering’га ишга утди.\nБангладеш фукароларини хам ишсиз колдиришган. Бангладеш Республикасидан келган 80 нафар ишчи бегона мамлакатда ишсиз ва маошсиз колиб кетган, иш берувчи йуколган. Биз элчихона билан гаплашдик, улар биздан илтимос килишди ва бугунги кунда Enter Engineering компаниясида ишлашмокда.\nКолганларнинг масаласини Yes рахбариятидан сураш керак. Умид киламанки, улар пайдо булишади ва узлари ишга олган одамларнинг маошларини тулаб беришади», – деди Темур Абдуллаев.\nХозир заводда ишни ташкил килиш кайта куриб чикилган. Темур Абдуллаевнинг айтишича, катъий карантин бекор килинган. Завод ва пудратчи компания рахбарлари ишчилар билан сухбатлашишган, уларнинг талаблари инобатга олинган. Масалан, ишчиларнинг овкатлантириш масаласи хам кайта куриб чикилган; меню «кучайтирилган».\n«Вазиятни тахлил килдик, ургандик. Куп нарсанинг туб мохиятига етдик. Бугунги кунда биз куйидаги кадамларни куйдик:\nБугун маълум бир тахдидларга карамасдан, карантин тулик тугатилди. Биз уни бекор килдик. Факат курилишга киришда ПЗР-тахлил колади. Лекин ходимларни карантинда саклаймиз деб вакт йукотмаймиз.\nВахтани хам катъийлаштирдик. 22 иш куни ва 8 кун вахталар ораси таътил куни булади. Яъни пандемиягача амалда булган шароитга кайтдик.\nОвкатланиш масаласида хам мурожаатлар булди. Биз уни хам ургандик. Таомлантириш буйича пудратчиларимиз билан тушунтириш ишлари олиб бордик. Тушлик вактида кучайтирилган овкатланиш, кушимча меню ташкил этдик. Менюнинг узи хам хисобий килинган, энергетик куввати 4000 калориядан зиёд», – деди Абдуллаев.\nУ Enter Engineering маошларнинг кечиктираётгани ёлгон ахборот эканини айтиб, компания сентябрь ойи маошини хам тулик узиб булганини таъкидлади.\n«Мен шархларни укиб колдим, биз гуёки ойлик маошларни уз вактида туламаётган эканмиз. Бу хато караш ва ёлгон. Асло ундай эмас. Ой тугагач, дастлабки 15 кун бажарилган иш хажми хисоблаб чикилади. Бу вакт ичида табеллар ёпилади, мехнат хаки хисоблаб чикилади. 15-сана соликларни ёпиш куни. 16-дан 30-санагача биз маошларни тулаймиз.\nСентябрь ойи маошига келсак, бу ойда хам 1-15 санада хисоб-китоб олиб борилган. 16-дан 30-санагача тулов. 23-санагача сентбярь ойи маоши тулик тулаб булинган», – деди у.\nЖурналистлар кучайтирилган вахта шароити мехнат конунчилигига нечоглик мослиги тугрисида савол беришди. Темур Абдуллаев барчаси конун доирасида булганини таъкидлаб, хатто хозир хам кетма-кет ишлаб, купрок пул топишни истаётган ишчиларнинг узлари таклиф билан чикиб туришганини кушимча килди.\nМазкур GTL заводи – жахонда шу турдаги бешинчи завод булиши кутилмокда. 2017 йилда бошланган курилиш ишлари айни пайтда 91 фоизга якунланган. Курилиш декабрь ойида тула якунига етиши режалаштирилган.\nПресс-тур давомида ишчиларнинг овкатланиш, ишлаш ва яшаш шароитлари билан таништирилди.\nВахта шахарчаси комендантларидан бири Дилшод Хамроевнинг айтишича, бу ерда 12 минг ишчи истикомат килади. Оддий хоналарда 10 нафар ишчи яшайди. У ходимлар учун 3 та медпункт, 7 та ошхона ва спорт майдонлари фаолият курсатаётганини таъкидлади.\nМухтасар килиб айтганда, завод рахбарлари ва курилиш учун масъуллар бундай норозилик утган 4 йил ичида илк бор руй берганини таъкидлаб, буни пандемия шароитида талаблар кучайтирилгани боис ишчиларда рухий босим кучайгани билан изохлади. Ошхонада санок олиб борувчи курилманинг кутилмаганда бузилиши эса сабр косасига томган сунгги томчи булган.\nМаълум булишича, Enter Engineering касаба уюшмаси рахбариятида узгаришлар килинган. Завод пандемиягача булган иш режимига кайтмокда.\nПред. Электр энергетикаси корхоналарини трансформация килиш вазифалари белгиланди\nСледующая Ечиб куйилаётган, чунтакка солинаётган боди-камералар… Улар каерда назорат килинади?


Истеъмол қилмаслик керак бўлган маҳсулотлар маълум қилинди » Ўзбекистон янгиликлари – Zamin.uz\n20 октябрь 2019, 18:30\nФото: Flickr /Dave Malkoff\nИспаниялик парҳезшунослар La Vanguardia нашри билан суҳбатда “барча маҳсулотни ейиш мумкин, бироқ меъёрида” деган тасдиқни хато деб, рациондан чиқариб ташлаш керак бўлган бир қатор маҳсулотларни санаб ўтишди.\nХусусан, ўрта ва узоқ муддатли истиқболда рафинадланган (тозаланган) ун истеъмол қилиш зарар келтириши мумкин. Бу маҳсулот сабабли қонда глюкоза миқдори кескин ошиб-пасайиши мумкин. Парҳезшунос Пилар Эскернинг таъкидлашича, бу ҳолат қанд касаллиги авж олишига олиб келиши мумкин.\n“Бошоқли ўсимликлар қайта ишланганда бириктирувчи тўқима ва бошқа озиқавий моддалар чиқиндига чиқарилади. Бундан ташқари, рафинадланган маҳсулотлар юқори гликемик индексга эга, шу сабабли улар камроқ даражада озиқавий”, деб қўшимча қилган бошқа бир парҳезшунос Мария Мерино.\nМутахассисларнинг таъкидлашича, колбаса маҳсулотларини ейишдан қочиш керак, чунки улар ярмига қўшимчалар, крахмал ва бошқа моддалардан ташкил топган.\nШунингдек, ёғсизлантирилган сут маҳсулотларидан воз кечиш тавсия қилинади. Парҳезшунослар ёғ миқдори кам бўлган сут ва сут маҳсулотлари одатда шакар сақлаши ва озиқавийлиги пастлигини таъкидлашмоқда.\nШунингдек, вақти-вақти билан пишириқ, снэклар ва яримфабрикатлар, этикеткасида “паст калорияли”, “зеро” ва “шакарсиз” ёзуви бўлган маҳсулотлар, спиртли ичимлик ва қайта ишланган гўштни истеъмол қилмаслик лозим.\nЯнгиликлар » Ҳаёт тарзи » Истеъмол қилмаслик керак бўлган маҳсулотлар маълум қилинди\n18:12 Тошкент марказидаги бинодан журналистлар чиқариб юборилиши мумкин\n17:43 Қайси маҳсулотлар саратон касаллигини келтириб чиқаради?\n20:15 Олимлар кўзни кўр қиладиган маҳсулотларни санаб ўтишди\n09:30 30 ёшдан кейин истеъмол қилиш тавсия қилинмайдиган маҳсулотлар\n15:20 Қуритилган хурмо: нимаси билан фойдали ва уни қандай истеъмол қилиш керак?\n10:35 Таомланиш тартибига бефарқ бўлманг!


1986 йил Калифорнияда бўлиб ўтган Математиклар халқаро конгрессига 30 дан ошиқ Совет Иттифоқида яшовчи – аксари россиялик – математик таклиф қилинган. 2010 йилда эса конгресс Ҳиндистонда бўлиб ўтди ва унга таклиф этилган математикларнинг атиги 5 нафарининг Россия университетлари билан алоқаси бор эди.\nИкки москвалик изланувчи етку математик олимлари билан ном таратган Россия бу математикларнинг оммавий тарк этиши сабаб бошдан кечирган йўқотишларни аниқлаш учун изланиш ўтказди.\n“Олий иқтисод мактаби” Миллий изланиш университети ходимлари Владлен Тиморин ва Иван Стерлигов 25 хорижий “соф математика” журналида кенг тарқалган русча фамилияга эга олимлар томонидан ёзилган мақолаларни ўрганиб чиқишди.\n1994 йилда бу мақолаларнинг тахминан 70 фоизи Россия институтларига тўғри келган. 1997 йилга келиб эса бу кўрсаткич 50 фоизга тушиб қолган ва ҳозиргача ўзгармай келади.\n1993-2015 йилларда Ғарбга кўчиб кетган россиялик математикларнинг учдан бир қисми АҚШга борган. Россияни тарк этган математиклар танлаган мамлакатлар орасида Франция АҚШдан кейин иккинчи ўринда туради.\n“Россия математикаси ҳамда рус математика диаспорасига метрик назар” деб номланувчи изланиш натижалари “Олий иқтисод мактаби” Миллий изланиш университети чоп этадиган “Россия ва хорижда олий таълим” журналининг 2015 йилнинг қишки нашрида чоп этилди.\n“Олий иқтисод мактаби” Миллий изланиш университети профессрори, математика факультети декани Тиморин Озодлик билан суҳбатда Россияни тарк этган математиклар “хорижда яхши академик иш топа олади”, мамлакатни тарк этмаганлардан академик жиҳатдан муваффақиятлироқ бўлади ҳамда янги ватанларида туғилиб-ўсган ҳамкасбларидан яхшироқ натижа кўрсатади, деди.\nИзланиш натижаларида 1992-2008 йилларда ўртача россиялик муҳожир математик америкалик ҳамкасбига солиштирганда 20 тага кўпроқ мақола чоп этгани айтилади. Қолаверса, россиялик математиклар мақолалари 143 марта кўпроқ манба сифатида кўрсатилган.\nМассачусетсда жойлашга хусусий, нодавлат “Иқтисодий изланишлар миллий бюроси” гуруҳи 2012 йил чоп этган изланишга кўра, “совет математикларининг” АҚШга келиши мамлакатнинг математиклар бозоридаги рақобатни оширган.\n“Эмпирик анализларимиз ўз изланиш дастурлари совет математиклари дастурлари билан энг кўп ўхшаш бўлган америкалик математикларнинг маҳсулдорлиги совет иттифоқилик иммигрантларнинг АҚШ математика бозорига кириши ортидан тушганини кўрсатади”, дейилади илмий мақолада.\nТиморин ва Стерлигов тахминан 1 000 математик Россиядан АҚШга кўчиб кетганини, натижада “Россия математикаси ўзининг энг яхши намояндаларидан айрилганини” айтишди.\nТиморин ва Стерлигов етакчи рус математикларининг мамлакатни тарк этгани “Россияда ҳам олий таълимни, ҳам илмий изланишларни жиддий сустлаштирганини” қўшимча қилишди.\nТиморин ва Стерлигов мақоласига кўра, Филдс медалини олган ва келиб чиқиши россиялик бўлган ҳар бир математикнинг доимий иши Ғарб мамлакатидадир. Филдс медали математика соҳасида таъсис этилган халқаро мукофот бўлиб, математиклар учун Нобель мукофотига тенглаштирилади.\nИзланишда кўрсатилган салбий ўзгаришларга қарамасдан, оптимизмга ҳам ўрин бор.\nРоссиядаги институтлар билан иш олиб борувчи изланувчилар сони мутазам равишда 50 фоизни ташкил этиб келмоқда. Ҳам Россия, ҳам Ғарб институтлари билан ҳамкорлик қилувчи олимлар сони эса тахминан 25 фоизни ташкил эилади.\nТиморин ва Стерлигов мақоласида математиклар оммавий равишда тарк этганинига қарамасдан, “Россияда математик изланишлар даражаси ҳайратланарли даражада юқоридир”, дейилади.\n“Россияда русча математика журналларини чоп этиш анъанага айланган бўлса-да – бу журналлар жуда яхши эканлигини унутмаслигимиз керак – энг яхши Ғарб журналларида чоп этилган мақолаларга назар солсангиз, Россия энг илғор етти ёки саккиз мамлакатнинг биридир”, деди Тиморин.\nАммо у “ҳеч қандай жиддий ўсиш кузатилмаётганини” қўшимча қилди.


Кейинги йилларда Ўзбекистон Мудофаасига кўмаклашувчи “Ватанпарвар” ташкилоти вилоят кенгашининг шаҳар ва туманлардаги ташкилотлари ватанимиз келажаги бўлган ёшларимизни маьнавий етук ва ҳарбий ватанпарварлик руҳида тарбиялашдек хайрли ишда жонбозлик кўрсатишмокда.\nЖумладан, ушбу ташкилот тасарруфидаги Урганч бирлашган техника мактаби самарали натижаларни қўлга киритиб келаяпти. Бу ерда мамлакатимиз Қуролли Кучлари ва халқ хўжалигига малакали техник кадрлар тайёрлаб бериш билан бир қаторда спортнинг техник ва амалий турларини ривожлантиришга ҳам алоҳида эътибор қаратилаётир.\nУрганч бирлашган техника мактабида ҳар иили режа асосида Ўзбекистон Республикаси Қуролли Кучлари учун бешта йўналиш бўйича тўрт юз нафар ҳарбий-техник мутахассислар тайёрланади. Айни дамда ўқув масканида 200 нафар курсант таҳсил олмоқда. Шаҳар ва туманлар мудофаа бўлимлари томонидан саралаб олинган жисмонан ва маънан соғлом бу йигитлар “ВС” тоифали ҳайдовчи, радиотелеграфчи, телефончи, линия кузатувчиси ва хизмат итлари йўлбошчиси йўналишларида сабоқ олишмоқда. Бу борада уларга ўнлаб тажрибали устозлар касб сирларини қунт билан ўргатишмоқда. Асосийси, мактабда курсантларнинг тўлақонли билим ва дам олишлари учун етарли шарт - шароитлар яратилган. Синфлар замонавий кўргазмали қурол ва анжомлар билан жиҳозланган. Компьютер ва кутубхона, тиббий ва маънавият хоналари бўлғуси ватан ҳимоячилари ихтиёрида. Яқинда икки қаватдан иборат бўлган, 120 ўринга мўлжалланган ёруғ ва шинам ётоқхона ҳам мукаммал таъмирдан чиқарилди.\nМактаб раҳбарияти курсантларнинг бўш вақтларини мазмунли ўтказишга ҳам жиддий ёндошаяпти. Натижада, мудофаа, маданият ва спорт ишлари, халқ таълими бўлимлари, “Камолот” ёшлар ижтимоий ҳаракати, “Маҳалла” хайрия жамғармаси ҳамда маънавият ва маърифат марказлари билан ҳамкорликда ёшларни ҳарбий ватанпарварлик руҳида тарбиялашга қаратилган ишларни фаол олиб боришаяпти. Албатта, бундай ҳамкорлик ижобий самаралар бераётир. Уруш ва меҳнат фахрийлари, ҳарбий қисмларда аскарлар билан учрашувлар ташкил этилаяпти. Курсантлар ўртасида “Мустаҳкам интизом - ютуқлар гарови”, “Фахрийлар – фахримиз”, “Гиёҳвандлик - аср вабоси”, “Ёшлар-келажагимиз”, “Спорт -тинчлик элчиси” шиорлари остида давра сухбатлари, “Балли, йигитлар” каби кўрик-танловларни ўтказиш анъанага айланган.\nШунингдек, бу ерда спортнинг техник ва амалий турларидан ҳисобланган пневматик қуролдан ўқ отиш, мотоспорт, жамоавий радиостанция спорти, ҳарбий амалий кўпкураш ва парашют спорти тўгараклари ишлаб турибди. Ўз навбатида Урганч БТМ спортчилари нафақат вилоят биринчиликларида, ҳатто республика миқёсида ўтказилаётган нуфузли мусобақаларда ҳам ғолиб ва совриндорлар сафидан ўрин олишаяпти. Воҳамиз шарафини муносиб ҳимоя қилиб келиишаётир. Юқори кўрсаткичга эришган мураббий ва спортчилар доимий равишда рағбатлантириб келинаётгани эса ютуқлар гарови бўлмоқда.\n- Билим даргоҳимизда ҳар бир шонли сана муносабати билан кўплаб тадбирлар ўтказилади, - дейди Урганч бирлашган техника мактаби бошлиғи Маҳмуджон Давлатжонов. -Жумладан, тегишли давлат ва жамоат ташкилотлари билан ҳамкорликда 14 январь - Ватан ҳимоячилари кунини ҳам кўтаринки руҳда нишонлашга тараддуд кўраяпмиз. Байрамона тарзда ўтказиладиган тадбирларимиз ёшларимизни Ватанга бўлган муҳаббатини оширади, жисмонан, маънан соғлом бўлиб вояга етишишларига хизмат қилади.


Шукур Холмирзаев (1940-2005) | Страница 6 из 8 | www.ziyouz.uz\nБош саҳифа Ўзбек насри онлайн антологияси Шукур Холмирзаев (1940-2005) (6)\nДомла Қўнғирот анчадан бери илмий ишлар ёзмас эди, ёзишга ўтириши ҳамоно юраги сиқилар, кейин, бу кимга керак ўзи, деган хаёлга бориб қоларди. Бу орада эса азиз умрининг ойлари, йиллари ўтиб борар, сочидаги битта-яримта қора ҳам оқариб, бир замонлар китоб устида давоми…\nИноднинг учта бойлиги бор эди. Бири — сой бўйидаги сердарахт қишлоғи; қишлоқ четида босмачилар билан урушда ҳалок бўлган отасининг қабри дўппайиб турар, Инод гоҳо уни зиёрат қилгани борарди. Иккинчи бойлиги — қишлоқ ўртасидаги тепада ўрнашган икки хонали мактаби эди; бу давоми…\nСамар қоя оралиғидан ўтган сўқмоқдан юриб ялангликка чикди. Ой унинг қоқ манглайида, сояси томон чўзилган эди. Сўқмоқ оқариб кўринади. йўлдан чиқмаса, у тонггача қишлоққа тушиб боради.Самар яқинда хотинидан ажралиб, бу ёққа келга уни шаҳар ҳам ўзидан бездирган, бу ёввойи тоғ давоми…\nҚор тушиши билан бизга жон кирарди. Тонг бўзарганда қарабсизки, милтиқ елкада, ҳали из тушмаган боғ кўчадан ғизиллаб кетиб боряпмиз тоққа қараб.Гоҳ ўртоқлар билан чиқсак, гоҳо… якка ўзим чиқардим. У ерда Назрулла деган ўртоғимнинг томи — кекса толларга кўмилган уйлари бор. давоми…\nМен бир воқеани айтиб берай. Иккинчи курсда пахтага бордик. Ўша Бўка районига. Четдаги бир колхозига. Мана шу ўзимизнинг Сурхон воҳасига ўхшаб кетадиган жойлар экан: ҳар қадамда қиёқлар ўсган. Боғ-боғ ёш қамишнинг таги билан ўтқазиб қўйгандай. Ери жиққа ажриқзор. Мол ўтлайдиган, давоми…\nЎсар кўприкчадан шипиллаб ўтиб айвон четидан чойдишни олди, ариқ лабига чўнқайиб, қоп-қора чармдек бўлиб кетган кафтига — ҳовучига сув қуяётганди, ариқнинг у томонида — супада урчуқ йигириб ўтирган рангпар хотини:— Момонгизга салом бермадингиз-а? — деди.Ўсар ялт этиб унга қаради.— Момом давоми…


Вилоят ҳокими Эркинжон Турдимов Имом Бухорий масжидида вилоят аҳлини Ийд Рамазон билан табриклади - zarnews.uz\nВилоят ҳокими Эркинжон Турдимов Имом Бухорий масжидида вилоят аҳлини Ийд Рамазон билан табриклади\nАссалому алайкум муҳтарам жамоа, азизлар бугун муқаддас ислом оламининг байрами, Ийд Рамазон бутун мамлакатимиз бўйлаб кенг нишонланмоқда.\nФурсатдан фойдаланиб сизларни, сизлар орқали бутун вилоятимиз аҳолисини бугунги муқаддас байрам билан чин юракдан табриклайман. Илоҳо, юртимиз обод бўлсин, юртимиз тинч бўлсин. Мана бугун мустақиллигимиз шарофати ила ҳамма жойларда Ийд Рамазон намози ўқилмоқда. Мана шу турган жойимизда яқиндагина Имом Бухорий номидаги илмий-тадқиқот марказининг очилганлиги, шунингдек, олий ҳадис мактабининг фаолият юрита бошлаганлиги муҳтарам президентимиз томонидан мана шу масалага жуда катта эътибор берилаётганлигидир.\nМуқаддас динимизни асраб-авайлаш, борлиғи билан халқимизга етказиш бўйича жуда катта саъй-ҳаракатлар олиб борилмоқда, - деди Самарқанд вилоят ҳокими Эркинжон Турдимов бугун эрта тонгда Имом Бухорий масжидида бўлиб ўтган Ҳайит намозида барчани қутлаб.\nҲайит намозидан фотолавҳалар:


Ишониш қийин, аммо… – Yoshlar ovozi\nИшониш қийин, аммо…\nТадбиркор — элга мададкор, дейдилар. Шу ҳикматнинг тасдиғи эса, бугунги кунимиздир.\nХалқимиз “Фаол тадбиркорлик, инновацион ғоялар ва технологияларни қўллаб-қувватлаш йили”ни катта шодиёна билан қарши олди. Энди юртимизда тадбиркорлик баравж ривожланиши, ишбилармонлар янада эмин-эркин бўлишига шубҳа йўқ.\nЯнги йилнинг илк кунида Абдураҳмон Мўминов раҳбарлик қилаётган “Кармана агро” хусусий корхонаси фаолияти билан яқиндан танишдик.\nТенгдошимиз ишнинг кўзини биладиганлардан — Кореядан янги технологияни олиб келиб, уч гектар майдонда замонавий иссиқхона барпо этган. Мезбон иссиқхона фаолияти тўғрисида бафуржа сўзлаб берди. Буни қарангки, ёш фермер помидор кўчатларини пальма дарахти пўстлоғи устидан экиб, уларни томчилатиб суғорар экан. Ишониш қийин, аммо айтаётганимиз айни ҳақиқат! Ўзаро суҳбат давомида Абдураҳмон тажрибасини бошқа ёшларга ҳам ўргатишга тайёр эканини айтди.\nКарманалик яна бир дўстимиз Ўткирбек Муродов “Кармана холдинг” корхонасини бошқаряпти. Бу ерда ишлаб чиқарилаётган эшик-ром ва плинтусларнинг бозори чаққон бўлгани боис, тез орада Ўткирбек бизнесини кенгайтириб, қўшимча иш ўринларини яратишни режалаштирган.\nЭнди иккала тадбиркор ҳам Ўзбекистон ёшлар иттифоқи сафида. Яқинда ташкилотнинг туман кенгаши томонидан уларга аъзолик гувоҳномалари топширилди.\nТаклиф ёшлардан чиққанди\nЁшлар жиноятчилиги камаяди(ми)?\n← Ҳамкасбим жуда калондимоғ одам\nИчида олови бор →


Россия терговчилари: Ёмон янгиликларга эътибор берманг\nТаниқли Россия расмийсида ёмон янгиликлар ҳақида ёмон янгилик бор: бундай янгиликлар сизни ўлдириши мумкин.\nАниқроғи, россияликлар учун Россия ҳақидаги ёмон янгиликлар бундай хавф туғдиради.\nФедерал тергов қўмитаси матбуот котиби салбий хабарлар психосоматик таъсир қилиши ва ўлимлар сонини ошириши мумкинлигини айтиб, россияликларни ўз мамлакатлари ҳақидаги ёмон янгиликларга “эътибор бермасликка” чақирди.\nБундан ташқари, Владимир Маркин бу муаммони Ғарбда авж олаётган хавфли ва ҳалокатли “русофобия” янада кескинлаштираётганини, бу ҳол Россияга “юқиши” ҳамда мамлакатни барбод қилиши мумкинлигини айтди.\n16 декабрь куни кремлпараст “Известия” газетасида чоп этилган мисли кўрилмаган мақоласида Маркин “Русофобия ОИТС каби бедаво ва ўлимга олиб келадиган касалликдир”, деб ёзди.\n“Оғриқни қолдирувчи дорилар ҳамда ҳарбий психоз қўзғатувчилар ёрдамида вақтни чўза оласиз холос. Аммо натижа ҳар доим бир хил – ўзингизни барбод қиласиз ва шармандаларча ўласиз”.\nМатбуот котиби Россияда салбий янгиликларнинг кўпайиб кетгани мамлакатда ўлим сонини ошираётганини иддао қилди.\n“Масалан, 2010 йил ёзда содир бўлган ёнғинлар давомида нафақат тутун қаърида қолган ҳудудларда, балки бу мавзу асосий янгилик сифатида ёритилган ҳамма жойда касаллик ва ўлим сони ошган”, деб ёзди Маркин.\nБу ҳол билан курашиш учун Маркин бошни қумга тиқиш стратегиясини таклиф қилди.\n“Омон қолишнинг ягона йўли русофобияга жавоб қайтармасликдир. Яраларимизга эътибор қаратишни кўзловчи бу уринишларга кўз юмиш қўлимиздан келади холос”, деб ёзди котиб.“Агар эътибор бермаслик йўлидан бошқа йўлни танласак, бу русофобия вируси учун озуқа бўлади. Тўғри терапия ижобий нарсаларга эътибор қаратиш ва нормализацияга эришиш учун кичик қадамларни қўллашдан иборат бўлиши керак”.\nМаркиннинг бу илтимоси бежиз эмас, чунки Россия ҳозир иқтисодий кризисни бошдан кечирмоқда, мамлакатнинг асосий экспорти бўлмиш нефтнинг паст нархи эса ҳали-бери кўтариладиганга ўхшамайди. Россияни кузатувчилар иқтисодий муаммолар ҳукуматга бўлган қўлловни емираётганини кўрсатувчи белгилар бор-йўқлигини аниқлаш мақсадида мамлакатни яқиндан кузатиб келмоқда.\nМосквада жойлашган “Левада” маркази 16 декабрь куни чоп этган сўровнома натижаларига кўра, 2009 йилга солиштирганда россияликларнинг телеянгиликларга бўлган ишончи деярли икки баробарга тушиб кетган. Владимир Путин 2000-2004 йилларда тезкорлик билан қаттиқ назоратга олган Россия телевидение тармоқлари воқеа-ҳодисаларнинг Кремль тарғиб қиладиган версиясини россияликларга етказиб беришда муҳим рол ўйнайди.\nМаркин яна россияликларни “хабар жанги” содир бўлаётгани ҳақида огоҳлантирди. Котиб Украинани назарда тутиб, “қўшни мамлакат” мисолида “хабар инфекциясини” юқтирганларга нима бўлишини кўриш мумкинлигини айтди. Киев ва Ғарб Москвани Украинадаги россияпараст айирмачиларни қўллашда ва уларни қурол-аслаҳа билан таъминлашда айблаб келади.\n“Бир неча йил аввал бу методлар Россияга қарши хабар урушининг атайин бир бўлаги эканлигини рад этиш мумин эди. Ҳозир эса хабар инфекциясини юқтирган бизга қўшни мамлакатларнинг бирида давлат ва иқтисоднинг ачинарли қолдиқларига қарашнинг ўзи кифоя”, деб ёзди Маркин.\nМаркин мақоласи барча Кремль бошқарувидаги нашрлар каби Россияни хавф-хатар, экстремизм ҳамда ғарбдаги ахлоқий бузилиш қамровида қолган консерватизм қўрғони ўлароқ таърафилайди.\nМаркин Тергов қўмитаси 2011 йилнинг октябрь ойида Бош прокуратурадан мустақил идора сифатида ажралиб чиққанидан бери қўмитанинг расмий чеҳраси ролини ўйнаб келади. Россия Федерацияси Тергов қўмитаси АҚШ Федерал тергов бюросининг эквивалентидир.\nМаркиннинг ўзгачалиги фаол равишда ўз имижи устида ишлаб келаётганидир. Февраль ойида у “Бизда ягона ватан бор” деб номланувчи ватанпарвар қўшиқни ижро этди. Унинг ижроси рус телеканалларида эфирга узатилди. Хабарларга кўра, Маркин ижроси учун тушган даромад хайрия қилинган. Котиб яна рус филмида ўзини тасвирлаб кўриниш берди.\nМаркин яна русофобия Россиянинг руҳий тўғрилигига бўлган ҳасаддан келиб чиқишини иддао қилди.\n“Русофобия қаердан келади? Бунинг барчасини ҳасад келтириб чиқаради. Аммо улар бизнинг моддий бойлигимизга эмас, балки руҳий фазилатларимизга, яъни яхшилик, виждонлилик, ёрдамга тайёр туриш, боримиз билан бўлишиш ва ҳеч бир вазиятда иккиланмаслик каби ҳислатларимизга ҳасад қилишади”.\nКремль танқидчилари эса Маркинни ҳечам яхшилик ва ҳалоллик тимсоли ўлароқ кўрмайди. Тергов қўмитаси матбуот котиби сифатида айнан Маркин кўпинча инсон ҳуқуқлари фаоллари ва Путинга қаршилар уйдирма эканлигини таъкидлайдиган жиноий айбловларни эълон қилади.\nМаркин яна мақоласида “асоссиз космополитизм” ва “антисемитизм”ни ҳам танқид қилди. У бу иккисини мос равишда гонорея ва сифилис таносил касалликларига ўхшатди.


Қарз олди-берди муомаласи: Нима қилса эҳтимолий оғир вазиятларнинг олди олинади? / Ўзбекистон янгиликлари, энг сўнгги хабарлар\nМавзу юзасидан Юнусобод тумани бош имом-хатиби Раҳматуллоҳ Сайфутдинов қуйидаги жоиз маълумотларни келтириб ўтадилар.\n«Қарз» сўзи араб тилида «узиб олиш», деган маънони билдиради. Масалан, кесиш, узиш учун ишлатиладиган қайчи араб тилида «миқроз» дейилади. Қарз берувчи ўзининг молидан бир қисмини узиб, кесиб, қарздорга бергани учун ҳам маълум муддатга пул ёки моддий қиймат бериб туриш мана шу сўз билан аталадиган бўлиб кетган.\n“Қарз олди-берди қилсангиз, уни ёзиб қўйинглар».\n“Қарз ҳаммага ҳам берилавермайди...”\nҚарз ҳаммага ҳам берилавермайди. Олган қарзини узишга кўзи етмаса, аввал ҳам бировлардан қарз олиб, уза олмаган ёки узишни кечиктириб юрган масъулиятсиз, субутсиз одам бўлса, бундай одамга қарз берилмайди. Ваҳоланки, қарз бераётган одам ўзининг фойдасини кўзламайди, балки мушкул аҳволга тушган одамни бу ҳолатдан чиқаришга, қийналган одамга кўмак беришга ҳаракат қилади.\n«Чақирилган вақтда гувоҳлар бош тортмасинлар»\n«Шу арзимаган пулни ҳам ёзамизми», деб беписандлик қилиш, «Кейин ёзиб қўярман», деб масъулиятсизлик қилиш, бирор яқинимиз, дўстимиз, танишимиз қарз сўраб келса, «Шуни ёзиб қўяйлик» деса, хижолат бўлиб ёзмаслик мумкин эмас экан. Аллоҳ таоло «ёзишни малол олманг», деяпти.\nОғзаки гувоҳликдан кўра ёзма гувоҳлик кучлироқ бўлади, ўртага низо тушмайди. Ислом – тинчлик динидир, орани ислоҳ қилиш, меҳр-оқибат кўрсатиш динидир. Ислом ҳар бир нарсада тичлик йўлини кўзлайди, жумладан, қарз олди-берди муносабатларида ҳам. Ака-ука арзимас пулни деб, эртага юзкўрмас бўлиб кетмасин, хиёнат бўлиб, дўстлар орасига адоват тушмасин, деган мақсадда динимиз ҳаммага баб-баробар ёзишни буюряпти.\nҚарз олувчи қарзни қайтара олмаса нима қилиш керак?


Қозоғистон парламентининг Мажлиси ОАВ тўғрисидаги қонунга қарама-қарши тузатиш киритди\nҚозоғистон парламенти Мажлиси чоршанба куни ялпи мажлисда ахборот ва коммуникация масалалари тўғрисидаги қонунга тузатиш киритди. Танқидчиларнинг фикрича, тузатишларнинг айрим пунктлари сўз эркинлигини чеклайди ва журналистик фаолиятга тўсқинлик қилади.\nҚонун лойиҳаси пунктида журналистлар “ОАВда шахсий, оилавий, касаллик, банк, тижорат ва қонун йўли билан муҳофаза қилинадиган сирларни” ёритишда номи зикр этиладиган шахсдан рухсат олиши белгилаб қўйилган. Қонун лойиҳаси Қозоғистондаги вебсайтларга шарҳловчиларнинг ўз материалларини идентификациялаш ва уч ой мобайнида идентификация тўғрисидаги маълумотни сақлаш меъёрини ўз ичига олган.\nҚонун лойиҳаси қуйи палата томонидан деярли ўзгартирилмасдан қабул қилинди. Тузатишларга кўра, эндиликда давлат идораларининг ОАВга энг узоғи билан жавоб бериш муддати уч кундан етти кунгача узайтирилди. Аввалига, тузатишларда 15 кунлик муддат кўзда тутилган эди. Шунингдек, давлат идораларидан бериладиган барча маълумотларни “расмий” ва “норасмий” хабарларга ажратиш кўзда тутилмоқда.\nАхборот ва коммуникациялар вазири Даурен Абаевнинг сўзларига қараганда, тузатишлар давлат идораларига фавқулотда вазиятлар ва жамоатчилик учун муҳим бўлган хабарларни уч соат мобайнида тарқатишни юклайди.\nАбаевнинг айтишича, тузатишларда ОАВ ва юридик ёки жисмоний шахслар ўртасидаги баҳсларни судга қадар ҳал қилиш босқичида ОАВ соҳасида фаолият юритувчи жамоат ташкилотлари медиатор ролини бажариши ҳам кўзда тутилади.


Аллоҳ суйган бандалар: Зинодан четланиш (2)\nBy Камолиддин Иноятуллоҳ on 06/20/2019 АЛЛОҲНИНГ СУЮКЛИ БАНДАЛАРИ МАҚОЛАЛАР\nЖобир ибн Абдуллоҳ разияллоҳу анҳумо ривоят қилган ҳадисда Расулуллоҳ саллаллоҳу алайҳи ва саллам: “Мен умматим ҳақида энг қўрққаним Лут қавмининг ишидир”, дедилар (Термизий (3/9), Ибн Можа (2/856) ривояти. Термизий ҳасан ғариб деган).\nМуҳаммад ибн Мункадирдан ривоят қилинади: “Холид ибн Валид Абу Бакр разияллоҳу анҳуга мактуб ёзиб, арабларнинг чекка бир қишлоғида ўзи эркак бўла туриб, эркак кишига хотин бўлган бир кимсани ушлаб олгани ҳақида ёзиб юборди. Сиддиқ разияллоҳу анҳу саҳобаларни йиғиб, кенгашди. Улар ичида Али разияллоҳу анҳу ҳам бор эди. У бундай деди: “Бу шундай гуноҳки, уни илгари фақат бир халқ (Лут қавми) қилган. Аллоҳ уларни нима қилганини яхши биласизлар. Мен у кимсани ўтда куйдиришни маслаҳат бераман”. Бошқа саҳобалар ҳам унинг фикрини қўллаб-қувватладилар. Шундан сўнг Абу Бакр уни ўтда куйдиришга буюрди” (Ибн Абу Дунё ва Байҳақий ривояти).\nУмар разияллоҳу анҳу ривоят қилишича, Расулуллоҳ саллаллоҳу алайҳи ва саллам: “Ҳаё қилинглар, Аллоҳ таоло ҳақни баён қилишдан уялмайди. Аёлларингизнинг орқа авратига қўшилманглар”, деб айтганлар (Абу Яъло ривояти).\nАли ибн Абу Толиб разияллоҳу анҳу бундай деди: “Мен Расулуллоҳ саллаллоҳу алайҳи ва салламнинг: «Аёлларнинг орқа авратига яқинлик қилманглар, Аллоҳ таоло ҳақни баён қилишдан уялмайди», деганларини эшитганман” (Аҳмад, Термизий (2/316) ривояти. Термизий ҳасан деган).\nAvvalgi maqolaҲаром амаллар: Бировларнинг уйига берухсат мўралаш\nKeyingi maqola Қиёматнинг кичик аломатлари: Зилзилалар кўпайиши, ер ютиш, тош ёғиш ва баъзи инсонларнинг ҳайвонга айлантирилишининг зоҳир бўлиши


Таомланиш одоблари – .:: Xadicha.uz\nБизларга ҳалол нарсаларни ризқ қилиб берган Аллоҳ таолога ҳамдлар, биз умматларга таомларнинг ҳалол-ҳаромини ажратиб баён қилиб берган Пайғамбаримиз соллаллоҳу алайҳи васалламга саловоту саломлар бўлсин.\nИслом бизларга ўз ҳаётимизни сақлаш ва ундан ҳалокатни даф қилиш учун зарур бўлган таом ва шаробни истеъмол қилишни вожиб қилган. Зарур миқдордаги таом ва шаробни исроф қилмай, тановул қилиш мубоҳдир. Жисм учун керагидан ортиқча таом ва шаробни истемол қилиш зарар ва исроф бўлганлиги учун ҳаромдир.\nИслом барча нарсалардаги каби, еб-ичишда ҳам мўътадилликни тавсия этади. Қуйида таомланиш одобига доир бўлган баъзи ҳадисларни кўриб чиқамиз.\nCалмон розияллоҳу анҳудан ривоят қилинади:\n“Таомнинг баракаси ундан олдин (икки қўлни) ювишдир ва ундан кейин (икки қўлни) ювишдир”, дедилар”.(Абу Довуд ва Термизий ривояти)\nБу ҳадис ҳозирги кунда жуда ҳам зарур бўлган гигиена қоидаларидан ҳисобланади. Биз бунга амал қилиб ҳам саломатлигимизни сақлаймиз ва савобга эришамиз.\n“Расулуллоҳ соллаллоҳу алайҳи васалламнинг қарамоғидаги бола эдим. Қўлим товоқда бориб-келар эди. Бас, у зот менга:\n“Эй ғулом! “Бисмиллаҳ” дегин, ўнг қўлинг билан егин, ўз олдингдан егин!” дедилар. Шундан сўнг ейишим шундай бўлди”.(Муттафақун алайҳи)\nИсломий одоб бўйича таом ейишни бошлаганда “Бисмиллаҳ” ни айтиш ва таомни ўнг қўл билан ейиш керак. Ҳар ким ўз олдидан ейиши лозим. Ушбу набавий тавсия барча мусулмонларга ҳам таълим бўлиб қолди.\n“Қачон бирортангиз таом еса, Аллоҳнинг исмини зикр қилсин. Аллоҳнинг исмини зикр қилишни унутиб қўйса, “Бисмиллаҳи аввалаҳу ва ахироҳу” десин”, дедилар”.(Термизий ва Абу довуд ривояти)\nБаъзан таом тановул қилиш пайтида инсон шошилиб, “Бисмиллаҳ”ни айтиш эсидан чиқиб қолади. Бир оз еганидан кейин “Бисмиллаҳ”ни айтмагани эсига тушиб қолса “Бисмиллаҳи аввалаҳу ва ахироҳу” дейиши лозим. Бу жумланинг маъноси “аввалида ҳам, охирида ҳам Бисмиллаҳ” дегани бўлиб, таомнинг баракасини қайтаради ва унга шайтон шерик бўлишини қирқади.\n“Набий соллаллоҳу алайҳи васаллам ҳеч қачон ҳеч бир таомни айбламасдилар. Иштаҳалари тортса, ер эдилар. Кўнгиллари тусамаса, тек қўяр эдилар”, деди”. (Муттафақун алайҳи)\nҲар қандай ҳалол таом банда учун Аллоҳ таолонинг неъмати ҳисобланади. Ҳар қандай неъмат учун Аллоҳ таолога шукр қилиш лозим. Фақат нонкўр инсонгина шукр ўрнига таомни айблашга ўтади. Пайғамбар соллаллоҳу алайҳи васаллам доимо шукр қилувчи банда бўлганлар. Шунинг учун биз ҳам Муҳаммад соллаллоҳу алайҳи васалламдан бу борада ҳам ўрнак олишимиз лозим.\n“Мен суянган ҳолимда емайман”,дедилар”. (Бешовларидан фақат Муслим ривоят қилмаган)\nУшбу ҳадиси шарифда овқатланишнинг исломий маданиятидаги яна бир жиҳати ҳақида сўз кетмоқда. “Мен суянган ҳолимда емайман” деганлари “Суяниб, ёнбошлаб олиб таом еб бўлмайди”, деганларидир. Бу иш беодоблик ва маданиятсизликдир. Бир нарсага суяниб ёки ёнбошлаб ётган одамнинг таом юрадиган аъзолари – ичаклари, қорни ноқулай ҳолга келади. .Бинобарин, у еган таомнинг қайта ишланиши, ҳазм бўлиши қийинлашади. Оқибатда инсон соғлиғига зарар етади. Шунинг учун биз ҳеч қачон суянган ҳолда ёки ёнбошлаб овқат емаслигимиз лозим.\nТаомланиш инсоннинг соғлиғига ва бошқа ҳолатларига бевосита таъсир қилади.Бунинг учун таом ҳалол-пок бўлиши билан бирга, уни тўғри тановул қилиш ҳам лозим. Ҳозирги кунимизда таомни тўғри тановул қилишга доир китоблар ёзилаётгани, илмий ишлар олиб борилаётгани ва бу соҳада аҳоли орасида тушунтириш ишлари олиб борилаётгани бежиз эмас. Тараққий этган инсоният эндигина арглашни бошлаётган бу ишни Ислом бундан ўн тўрт аср олдин йўлга қўйган. Набий соллаллоҳу алайҳи васаллам бу борада биз умматларига таълимот берганлар. Бизлар Набавий суннатга амал қилиб яшасак соғлом турмуш тарзига риоя қилган бўламиз.


21 апрел 2021, Тошкент вақти: 20:03\nШу кунда Тошкентдаги бозорларда энг қимматлаган мева - малина ва шафтоли бўлиб қолмоқда. Ўтган йили шу пайтда килоси 2 минг сўмдан сотилган шафтоли бу йил 16 минг сўмга чиқиб кетди.\nПойтахтдаги "Чорсу" бозорида савдо қиладиган Жаҳонгир Шосалимов мева танқислиги тобора яққол сузилаётганини айтади:\n- Мана ҳозир шафтоли билан олмани пайти келди. Шафтоли 16 минг сўмдан бошланади, 20 минг сўмгача килоси. Ўтган йили, ҳатто 1 ярим минг - 2 мингдан сотилган. Ёки гилос, 3-4 минг сўмдан, яхшиси 5 минг эди. Бу йил 15-20 минг сўмга чиқиб кетди. Олма чиқаяпти ҳозир, 3-4 минг, яхшиси 6 минг. Ўтган йили 1 ярим сўм бўлган эди. бу йил жуда қиммат мева-чева, жуда қиммат, - дейди Жаҳонгир Шосалимов.\nЯъни, бу йилги мева-чева бозоридаги нархлар ўтган йил мураббо мавсумидаги нархлардан 6-8 баробарга ошиб кетди.\nЎзбекистонда аксар ўртаҳол оилалар қишни ёзда ғамланган мураббо ва тузламалар билан ўтказади. Бундан ташқари, давлат бюджетига қараган боғча, мактаб-интернат каби муассасаларга зиммасига ҳам қиш фасли учун емакни ўзлари ғамлаши вазифаси юкланмоқда.\nБу йил баҳорги совуқ боис, нафақат мева-чева, савзавотлар бироз кечикиб бозорга чиқди. Ўз навбатида, мураббо мавсуми ҳам бироз кеч бошланди ва ҳам анча суст бошланди.\nНатижада, ҳар йил баҳор охири - ёз бошларида бозорларда ур-йиқит навбат билан сотиладиган шакар бу йил тортилмади.\n- Мен эътибор бериб турибман, шакар савдосида ўтган йилгидек ажиотаж йўқ. 3 минг 200 сўмдан сотилаяпти. 2 минг 900 сўмлик разон шакар махсус дўконларда бор. Унақа ур-йиқит очередь йўқ. Чунки, мевани ўзи қиммат-да, - дейди Жаҳонгир Шосалимов.\nБу йил март ойининг сўнгги кунларида Ўзбекистонда кузатилган бир неча кунлик қаттиқ совуқ ва қалин қор кўкариб чиққан сабзавотлар, мевали дарахтларнинг асосий ҳосилини уриб кетди.\nЎзбекистоннинг шимолий вилоятларида 30 мартдан 1 апрелгача ҳаво ҳарорати минус ўн даражагача тушиб кетгани кузатилди. Андижон ва Фарғона вилоятларида 30 сантиметргача қор ёққани ҳақида фотосуратлар Озодликда эълон қилинди.\n29 мартдан 2 апрелгача Ўзбекистонда ҳукм сурган совуқ ҳаво оқими минглаб боғ, узумзор ва экинзорларда уна бошлаган экин-тикинларни йўқ қилди.\nҚишлоқ хўжалиги соҳасидаги олимлар ва ўзбекистонлик деҳқонлар бу ҳақодан келган оқибатни "табиий офат", деб баҳоладилар.\nМутахассисларнинг айтишларича, Ўзбекистонга совуқ ҳаво оқимининг келиши синоптикларга олдиндан маълум бўлган ва ҳукумат бундан деҳқонларни вақтида огоҳлантирса эди, ҳеч бўлмаса экинзорларнинг бир қисмини сақлаб қолишга уриниш мумкин эди.\nАммо, боғлар, узумзорларнинг қарийб 70 фоизини совуқ уриб кетди. бундай экстремал совуқда ҳам йиллар давомида барпо қилинган боғлари, узумзорлари, ҳам бу йилдаги даромадидан ҳам қуруқ қолган деҳқонларга ҳукумат томонидан бир амалий ёки молиявий ёрдам берилгани ҳақида Озодликда бирор маълумот йўқ.


Россия-Америка: Путин билан учрашган Трамп Америкага "хиёнат"қилдими? - BBC News O'zbek\nРоссия-Америка: Путин билан учрашган Трамп Америкага "хиёнат"қилдими?\n16 июль куни Финландия пойтахти Ҳелсинки шаҳрида АҚШ президенти Доналд Трамп ва Россия президенти Владимир Путиннинг узоқ кутилган учрашуви бўлиб ўтди.\nИкки президентнинг ёпиқ эшиклар ортида ўтган икки соатлик суҳбатидан сўнг Доналд Трампнинг Россиянинг АҚШ президентлик сайловига аралашишига бирор асосли сабаб бўлмаган, деб таъкидлагани жаҳон матбуоти ва сиёсий доираларида шов-шувларга сабаб бўлди. Эслатиб ўтамиз, Россиянинг 2016 йилги АҚШ президентлик сайловида Доналд Трампнинг ютиб чиқиши учун турли йўллар билан таъсир ўтказганлиги тўғрисида биринчилардан бўлиб Америка хавфсизлик ва истихборот агентликлари иддао қилган эди.\nҲозирда ушбу масала бўйича махсус комиссия текширув олиб бормоқда.\nЖаноб Путин ҳам Россиянинг АҚШ ички ишларига аралашгани борасидаги даъволарни қатъиян рад этади.\nҲелсинкида бўлиб ўтган саммитдан сўнг жаноб Трампдан сайловга аралашиш борасидаги иддаолар ҳақида гап кетганда ўз истихборот агентликларингизга ишонасизми ёки Россия президенти сўзларигами, деган савол сўралган.\n«Президент Путин бу ишга Россиянинг алоқаси йўқ, демоқда. Мен ҳам бу ишда унинг қўли бўлиши мумкинлигига бирор сабаб кўрмаяпман,» деб жавоб берган президент Трамп.\nАҚШ махфий хизматлари, хусусан, Федерал Қидирув Бюроси 2016 йилги сайловда Россия ҳукумати ижозати билан Ҳиллари Клинтон номзодига қарши кибер ҳужумлар кампаниясини ишга туширилган ва ижтимоий тармоқлар бўйлаб сохта хабарларни тарқатиб чиқилган, деган тугал хулосага келган.\nАҚШ расмийлари қандай муносабат билдирмоқда?\nАҚШ Вакиллар палатаси спикери Пол Раян «жаноб Трамп Россия бизнинг иттифоқчимиз эмаслигини англаши шарт,» деб баёнот берган ва 2016 йилги сайловга Россиянинг таъсир ўтказганига «бирор шубҳа йўқ»лигини таъкидлаган.\n«АҚШ ва бизнинг асосий қадриятларимиз, олий мақсадларимизга душманлик билан қарашда давом этаётган Россия ўртасида бирор ахлоқий тенглик йўқ,» дейилади жаноб Раяннинг баёнотида.\nРеспубликачи сенатор Жон Маккейн душанба кунги ҳолатни АҚШ президенти томонидан «беҳаёларча амалга оширилган томоша» деб атаган.\n«Шу вақтга қадар ўтган президентларнинг ҳеч бири бир золимнинг олдида бунчалик пасткашларча ялтоқланмаган эди,» дейди сенатор Маккейн ўз баёнотида.\nЯна бир республикачи сенатор Линдсей Греҳем «Россияни 2016 йилги сайловга аралашгани учун жавобгар қилиш имконияти йўққа чиқди,» деб ёзади ўзининг Twitter саҳифасида.\nНАТОнинг Америкадан тили қисиқми?\nКлинтон ва Трамп: Россия ва Путин ҳақида\nТрамп: "Саммитда Путин ва мен яхши гаплашдик"\nАҚШ Миллий истихборот директори Ден Коатс ҳам президент Трампнинг Ҳелсинкидаги сўзларига нисбатан алоҳида баёнот бериб, мамлакат махфий хизматлари ҳамжамияти Россиянинг Америка демократиясини пароканда қилиш йўлида «ҳануз давом этаётган ва кенг томир отиб бораётган уринишлари»дан яхши бохабар эканлигини маълум қилган.\nПрезидент Трамп бундай сўзларга Twitter орқали қуйидагича жавоб қайтарган: "Истихборот йўлида хизмат қилаётганларга бўлган ишончим юксак. Шунингдек, мен ёрқин келажакни бунёд этиш йўлида фақатгина ўтмишни ковлаб ўтириш мумкин эмаслигини ҳам яхши англайман - дунёнинг икки йирик ядро қудратига эга давлати сифатида биз бирга қадам ташлашимиз зарур."\nВице-президент Майк Пенс эса саммитни ҳимоя қилиб чиқиб, президент Трамп ҳаракатларини олқишлаган.\n'Ҳаммамиз бирдек айбдормиз'\nПрезидент Путин билан юзма-юз суҳбатдан бир неча соат аввал Доналд Трамп Twitter саҳифасида икки давлат ўртасидаги узоқ йиллик совуқ муносабатларнинг юзага келишига АҚШнинг "аҳмоқгарчилиги"ни сабаб қилиб кўрсатган эди.\nСаммитдан сўнг уюштирилган матбуот анжуманида эса ушбу твити борасида изоҳ бериши сўралган Трамп алоқалар ёмонлашишида икки томон ҳам айбдор эканлигини таъкидлаб ўтган.\nПрезидент Трамп ва унинг тарафдорлари саммитни йирик ядро қудратига эга икки давлат ўртасидаги муносабатларни қайта тиклаш йўлида юзага келган имконият сифатида кўрадилар.\n«Республикамизнинг илк кунларидан бошлаб Америка етакчилари дипломатия зиддият ва душманликдан устун эканлигини англаб етишган,» дейди жаноб Трамп.\nПрезидент Путин ҳам Доналд Трамп сўзларини қўллаб-қувватлаб, саммитни алоқаларни илиқлаштириш йўлида қўйилган «илк муҳим қадам» деб баҳолаган.\nСаммит бирор сезиларли натижасиз якунланган бўлсада, икки раҳбар ҳали яна кўплаб бундай дўстона учрашувлар бўлишини таъкидлаганлар.\nБироқ Америкада акс-садо бераётган кескин муносабатлар ҳисобга олинса, президент Трамп учун Россия билан бўлажак алоқалар ўзанини йўлга қўйиш осон кечадиган кўринмайди. Саммитдан сўнг Америкада президентга қарши ички сиёсий норозилик кучайиб кетиши мумкин, демоқда таҳлилчилар.\nҲолбуки, президент Трампнинг миллий махфий хизматлар билан алоқаси аллақачон совуқлашиб бўлди.\nБундан ташқари Европадаги иттифоқчилар ҳам Трамп-Путин саммитидан норози. Шундай экан, ҳозирча АҚШ-Россия алоқаларининг қай йўсинда ривожланишини олдиндан башорат қилиш мушкул.\nЎзбекистон, коронавирус: Ўлимларнинг расмий ва норасмий сонида фарқ мавжуд – мулозим\nЎзбекистон: Юзлаб талабалар онлайн норозилик ҳаракатига қўшилмоқда. Нега?\nКоронавирус: Россия вакцинаси хавфсизми?


18 ИЮЛЬ КУНИ ЎЗБЕКИСТОНДА ҚАНДАЙ ОБ-ҲАВО КУЗАТИЛАДИ?\nДобавлено: 17.07.2017, 12:18\nРеспублика Гидрометеорология марказининг хабар беришича, 18 июль куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 19-21, кундузи 34-36 даража иссиқ бўлади.\nБухоро ва Навоий вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 33-38 даража иссиқ бўлади.


Continental йўл шароитларига мослаша оладиган шиналарни намойиш қилди\n19:30 / 14.09.2017\nАвтомобиль шиналари ишлаб чиқарувчи Continental немис компанияси йўл шароитларига мослаша оладиган “ақлли” шиналарни тақдим қилди. Бу ҳозирча концептдир, бироқ улар келгусида автоном электр автомобилларда пайдо бўлиши мумкин.\nШиналарда иккита янги технология қўлланди. Улардан бири ContiSense деб аталади. Бу сенсорларга эга, махсус ток ўтказувчи резина қоришма бўлиб, улар доимий равишда протекторнинг чуқурлиги ва шина ҳароратини таҳлил қилади. Агар олинган маълумотлар меъёрдагидан оғишса, тизим бу ҳақда ҳайдовчини огоҳлантиради.\nШунингдек, тизим шинанинг шикастланганини аниқлаб, ундаги босим минимумгача тушиб кетгунча бу ҳақда хабардор қилади. Компания келгусида ContiSense функционаллигини кенгайтирмоқчи – у йўл ҳароратини ва унда, мисол учун, қор борлигини аниқлашга ўргатилади.\nШиналарда қўлланган иккинчи технология ContiAdapt деб аталади. Бу шинага ўрнатилган микрокомпрессор бўлиб, у шароитлардан келиб чиқиб босим ва шинанинг йўл билан туташадиган қисмини ўзгартиради. Тизим 4 режимда ишлайди: сирпанчиқ йўл, ҳўл йўл, ғадир-будир йўл ва стандарт. Мисол учун, қуруқ йўлда ҳаракатланилганда ContiAdapt шинанинг йўл билан туташадиган қисмини камайтиради ва шу билан тежамкорликни яхшилайди. Ҳўл йўл ёки қорда юрилганда тизим шинанинг йўл билан туташадиган қисмини оширади ва шинадаги босимни камайтиради.\nИккала технология протектори учта ҳудудга ажратилган янги шинани яратишда қўлланган. Босим ва покришка энига боғлиқ ҳолда протектор ҳудудлари фаоллашади ва шина йўл шароитлари ёки ҳайдовчи истакларига мослашади.\n2016 йилда Женева автосалонида Goodyear компанияси сферик шаклдаги шиналарни намойиш қилганди. Ушбу шиналар Eagle-360 деб ном олганди. Шина яратувчилари ғоясига кўра, шиналар ҳайдовчисиз машиналарга ўрнатилиши мумкин, машиналарга эса магнит левитацияси ёрдамида маҳкамланади.\nЙилига 3 млн енгил автомобиль шинаси ишлаб чиқарувчи завод қурилишига старт берилди\nСунъий идрокка эга шина тақдим этилди


Ð¢Ð¾Ð»Ð½Ð¸Ð½Ð³ Ñ…Ð¾ÑÐ¸ÑÑ‚Ð¸ ( 6605 marta o'qilgan) Chop etish\nHadija 26 Oktyabr 2010, 10:06:37\nТабиатда аввал гуллаб, кейин барглайдиган дарахтлар ҳам мавжуд. Биз ҳикос қилмоқчи бслган тол дарахти ҳам шундай хусусистга сга. Ушбу дарахт кспчиликка схши таниш бслгани учун ташқи қиёфасини таърифламасдан кенг оммага унчалик маълум бслмаган айрим хислатлари хусусида тсхталиб стамиз.\nТоллар толдошлар оиласига мансуб дарахт, бута ёки чала буталар туркумига киради. Илмий номи Salix (саликс), рус тилида ива, араб тилида сажарил-сафсаф, форсийда бид ёки хлоф деб юритилади. Толларнинг бсйи 20-30 м.га етадиган дарахтлари, 4-5 м.ли буталари, тизза бсйи келадиган чала буталари ҳамда шимолий минтақаларда ер бағирлаб ссувчи стсимон турлари бор. Фанда уларнинг 300 тури маълум бслиб, шундан 120 тури МДҲ мамлакатларида учрайди. Ўзбекистонда сса 30 тури ссади. Мамлакатимизда асосан дарахт ксринишли қизил тол, оқ тол, саритол (съни самбиттол), ксктол, мажнунтол, дарё толи ва бошқа турлари учрайди. Бу дарахтлар дарё ва каналлар соҳиллари ҳамда ксчма қумларни мустаҳкамлаш учун ва атрофни кскаламзорлаштириш мақсадида манзарали дарахт сифатида скиб сстирилади.\nТолларнинг гуллари ксримсиз бслса-да, атрофга сзига хос хил (сфир мойлари) таратиб асалариларни сзига чорлайди. Тиббиётга оид адабиётларда тол гулларидан дамланган чойни юракка қувват берувчи таъсири борлиги қайд стилган. Буни тол гулларининг ҳили саломатликка ижобий таъсир қилар скан, деб тушуниш мумкин. Афсуски, толларнинг гуллаш лаври бир ҳафта давом стади, сснгра шамол ва асаларилар ёрдамида чангланган оналик гулларда учмади уруғлар етилади.\nТоллар ҳам бошқа дарахтлар каби ҳавони тозалаб, атроф-муҳит иқлимини мсътадиллаштиради. Ағочи юмшоқ ва енгил бслгани учун майда қурилишларда, тахта, сгилувчан буюмлар (бешик, ғалвир, слак...) тайёрлашда ишлатилади. Хивичларидан сават, човли (тсқима дуршлак) тсқилади. Майда шох-шаббаси ва баргларида С витамини (аскорбин кислотаси) борлигидан қсй-қсзиларга роҳатбахш озуқа ҳисобланади. Лсстлоғи сса ошловчи моддалар ва салияин гликозидини сақлайди. Кснчиликда териларга ишлов бериш (ошлаш)да тол псстлоғи арзон хом-ашёдир. Тол қадимдан халқ табобатида ишлатиб келинаётган доривор гиёҳ ҳисобланади. Тиб илмининг султони, бобокалонимиз Абу Али ибн Сино толнинг шифобахшлиги ҳақида қуйидагича ёзган: «Тол псстлоғи ва баргларининг талқони снги кесилган жароҳатларга сепилса даво бслади... Чойи сса ниқриз (подагра)да наф қилади... Толнинг қатрони ва гуллари ксзни чароғон қилади».\nHadija 26 Oktyabr 2010, 10:10:36\nДарҳақиқат, тропик мамлакатларда ссадиган хин (яинхона) дарахти псстлоғида хиин алколоиди борлиги кашф қилинганига қадар безгакни даволашда тол псстлоғи кенг қслланилган. Халқ табобатида тол псстлоғининг қайнатмаси ва кукуни билан сралар ювиб ёки сепиб даволанилган. Безгак ва иситмани даволашда ишлатиладиган қайнатма қуйидагича тайёрланади: қуритиб майдаланган псстлоқдан 1 чой қошиқ олиб 300 мл сувда паст оловда 200 мл қолгунча қайнатилади. Қайнатма нах,орга чой каби асал билан соғайганча ичиб турилади. Баҳорда тайёрланган псстлоқ тсхтатувчи, ревматизм, подагра касалликлари оғриқларида ва иситмани туширишда аспириндек таъсир қилади. Бироқ аспирин қонни суюлтирадиган ёндош таъсирга сга, тол псстлоғи қайнатмаси сса аксинча қон ивишини тезлаштириб, қон кетишини тсхтатади.\nТиббиётда кенг ишлатиб келинаётган аспирин айнан тол псстлоғи сақлайдиган салияин гликозиди заминида сратилганини алоҳида таъкидлаб стиш жоиз.\nТол уруғлари ссиб чиқиш қобилистини бир неча кун сақлайди, агар улар қулай жойга тушмаса нобуд бслади. Шу боис толлар илдиз олди бачкиларидан ва асосан қаламчалардан кспайтирилади. Тол тез ссувчандир. У чопиб ташлангандан кейин қолган танасидан тез тикланиб снада кспроқ шохлар чиқаради.\nТол ҳақида турли ривостлар, сртаклар, ашула ва қсшиқлар сратилган. Буларнинг ҳаммаси неча минг йиллардан буён инсонистга фойдаси тегиб келаётган ушбу хосистли дарахтни халқ томонидан севиб ардоқланишидан далолат беради.\nМуаллиф: Бахтиёр ҲАМА ОЕВ\nМанбаа: Шифо-инфо газетаси


Баҳодиржон Сидиқов нефть-газ соҳаси харидлар тизимида коррупция бўлганини тан олди – mulkdor.com\nБаҳодиржон Сидиқов нефть-газ соҳаси харидлар тизимида коррупция бўлганини тан олди\nJuly 3 2019, 12:07 БизнесИқтисодИқтисодиёт хабарлариКоррупцияМулкдорМулкдорларСиёсатЎзбекистонХабарлар\n«Ўзбекнефтгаз» раҳбари Баҳодиржон Сидиқов жума куни Энергетика вазирлигида бўлиб ўтган брифингда компания нефть-газ соҳаси харидлар тизимида коррупцияга қарши қандай куриш олиб борилаётгани ҳақида сўзлади. Бу ҳақда «Газета.uz» ёзмоқда.\nЯқинда Ўзбекистон президенти Шавкат Мирзиёев Сенатдаги нутқида нефть-газ соҳасидаги коррупция ҳақида шундай деган эди: «20 йил ичида нефть-газ соҳасидаги барча лойиҳаларнинг 50 фоизи пора билан бўлган эди. Сурғил нефть-газ лойиҳасида (Сурғил кони базасидаги Устюрт газ-кимё мажмуаси — таҳр.) бир амалдор 80 млн доллар олган! 80 млн! Халқ ҳақида ким ўйлайди?!»\n«Тан олиш керак, нефть-газ соҳасидаги харидлар тизимида жуда катта коррупция амалга оширилган. Бугун биз ишонч билан айтишимиз мумкинки, «Ўзбекнефтгаз» харидлар тизими шаффоф. Биринчи навбатда, биз ўзимизнинг «Нефтгазинвест» корхонамиз орқали харидларни марказлаштириш йўли билан буни амалга оширдик.\nБу ўтказилаётган барча танловлар, тендерларнинг сайтларда, ОАВда кенг ёритилишини таъминлади. 50 минг доллардан ортиқ бўлган барча харидлар менинг биринчи ўринбосарим томонидан амалга оширилади”, — деди Баҳодиржон Сидиқов.\n«Энг катта муаммо шундаки, бизнинг менталитетимиз шундай шаклланганки, ҳар қандай танлов коррупция билан боғлиқ. Ҳатто биз ўтказган танловларда барча кўрсаткичлар бўйича ғолиб бўлган, аммо келиб пора таклиф қилган ҳолатлар учради. Булар, афсуски мавжуд бўлган ва биз бартараф этиш ёки тузатишимиз керак бўлган ҳолатлар», — деди «Ўзбекнефтгаз» раҳбари.\nБаҳодиржон Сидиқов пора таклиф қилаётган корхона энг яхши таклифни билдирган бўлса ҳам танловдан четлаштирилаётгани, тендерлар эса бекор қилинаётганини таъкидлади.\n«Шундай ҳолатлар бўлмоқдаки, биз тендерни тўхтатмоқдамиз ва уни қайта эълон қилиб, коррупциянинг кичик кўриниши учраётган компанияларнинг ҳам уларда иштирок этишига йўл қўймаяпмиз», — деди у.\nБанкирнинг дардини ҳам кимдир эшитадими ёхуд ...\nБанкирлар ҳақида халқ орасида турли яхши ва ёмон гаплар юради. Одамлар уларни “судхўрлар”, “фоизчилар”, “валютачилар” ва “пулни эгалари” деб ҳам аташади. Уларга нисбатан ...\nБизнесJune 18 2018, 02:06\nЎзбекистонда бензин ишлаб чиқариш ҳажми пасайди\nЎзбекистон 2013 йилнинг биринчи чорагида нефть ва газ конденсатини қазиб олиш ҳажмини ўтган йилнинг худди шу даврига нисбатан пасайтирди. Бу ҳақда, Давлат ...\nБизнесApril 26 2014, 12:04


Меъморий обидалар ва кўзи ожиз гадойлар – бугунги Самарқанд тимсоллари\n23 январ 2021, Тошкент вақти: 07:28\nНурбек Самарқандда беш мингга яқин кўзи ожиз ногирон бор. Улар ишлаб чиқараётган маҳсулотлар сотилмаётгани туфайли ногиронларга ойлик маош бериш муаммога айланган.\nТирикчиликнинг сўнгги имконияти сифатида кўзи ожизларнинг бир қисми бозорларда тиланчилик қилишга мажбур бўлмоқда.\nВилоят кўзи ожизлар жамияти бошқаруви раиси Садриддин Пўлатовнинг айтишича, бу тоифадаги ногиронлар эътибордан бутунлай четда қолмоқда. Уларнинг аксарияти дуч келган иш билан шуғулланиб кун кечиряпти. Вилоятда кўзи ожизлар ишлайдиган учта корхона мавжуд. Бу корхоналарнинг маҳсулотлари омборларда тўпланиб қолаётир.\nС.Пўлатов кўзи ожизларга ёрдам қўлини чўзишни сўраб, вилоят ҳокимлигига бир неча марта мурожаат қилинганини таъкидлади. Унинг билдиришича, ҳоким ўринбосарлари Йўлдош Суюнов ва Нодир Хонов бу аризаларга жавоб қайтармаган. Ўзи эса икки ойдан буён вилоят ҳокими қабулига кира олмай сарсон-саргардон.\nЖамият биноси Самарқанд шаҳри Қўшҳовуз кўчасидаги 68-уйда жойлашган. Машиналар серқатновлиги, пиёдалар учун йўлка йўқлиги сабабли бу жойда кўзи ожизлар билан турли бахтсиз ҳодисалар содир бўлмоқда. Шу боис, жамиятга янги бино ажратиш долзарб масаладир.\nС.Пўлатов жамият томонидан кўзи ожизларга моддий ва маънавий ёрдам кўрсатиш имкони йўқлигини маълум қилди. Унинг фикрича, кўзи ожизларга ҳам ер участкалари ажратиб берилса, кўпгина муаммолар ҳал этилган бўларди.\nЖамият аъзоси Шаҳодат Муҳаммадиеванинг айтишича, Меҳр ва мурувват йилида кўзи ожизларнинг мурувватга муҳтож ҳолда яшаши мантиққа зиддир.\nСамарқанд шаҳри Маҳмуд Кошғарий кўчасидаги 56-уйда кўзи ожизлар кутубхонаси жойлашган. Кутубхона мутасаддилари зиё масканида зарурий қўлланмалар, газета ва журналларнинг йўқлиги сабабли китобхонлар маънаний озуқа олиш имконидан маҳрум бўлаётганини билдирди.\nКутубхона мудираси Тожихон Охунова 2003 йилда “Озодлик” радиоси мухбирига интервью бергани учун тазйиққа учрагани, шу боис муаммолар тўғрисида гапира олмаслигини айтди. Аммо сал ўтгач, виждонига қарши иш тутишга қийналди, шекилли, айрим мулоҳазаларини баён қилди. Унинг айтишича, меҳр-мурувват муҳтожларга эмас, балки уларга раҳбарлик қилаётганларга кўрсатилмоқда. Вилоятда яшайдиган кўзи ожизларнинг 90 фоизи ишсиз юрибди. Улар ишлаб чиқарилишга жалб этилса, бозорларда қўшиқ айтаётган ногиронлар камайган бўларди. Самарқанд сайёҳлар шаҳри экани эътиборга олинса, кўзи ожизларнинг бу ҳолати юртни хорижликлар нигоҳида анча-мунча ғариблантиради.


Индонезиялик қутқарувчилар ҳалокатга учраган самолётнинг йўловчиларидан бири жасадини топди\n07:58 / 04.12.2016\nИндонезиялик қутқарувчилар жамоаси 3 декабрь куни мамлакат шимолида ҳалокатга учраган полициячилар самолётида бўлган 13 кишидан бирининг жасадини топди. Бу ҳақда Риау Эрланга орол-вилояти полицияси раҳбари маълумот берган.\n"Жасад Батам оролига идентификациялаш учун юборилди", — дея унинг сўзларини келтирган Detik.com портали.\nИндонезия ҳарбий-денгиз флоти қутқарув операциясига учта кема ва иккита патруль қайиғини юборди. Полициячилардан бирининг сўзларига кўра, воқеа ҳудудига юборилган қутқарув кемалари ҳалокат рўй берган нуқтани аниқлаган.\nСамолёт шанба куни Панкалпинанг оролидан Банка оролига учган, Линга ороллари (Малакк бўғози) яқинида қулаганди.\nСингапур фуқаро авиацияси бошқармаси Индонезия полицияси самолёти Батам оролига яқин ерда, денгиз устида эканлигида диспетчер билан алоқани йўқотганини тасдиқлади.\nҚутқарув-қидирув амалиёти давом этмоқда.\nБир муддатдан The Straits Times M-28 Skytruck бўлаклари балиқчилар томонидан Пулау Лингга ороли яқинида топилганини маълум қилди.


Тоғ сеҳри – Nastarin\n » Эссе » You're currently reading "Тоғ сеҳри"\nТоғларга боқаман, улар ҳам менга мағрурона назар ташлайди. Ахир, уларнинг мафтун этиб ўзига чорлаш одати бор-да. Қўрқуву ҳадик ила этагига қадам босаман, тошлар огоҳлик аломатига айланиб товонимга оғриқли ботади, хушёр тортаман.\nУлуғвор тошларни силагим келади бир-бир, хаёлларим тошдан-тошга сакраб учади ва бир зумда тоғ тизмалари бўйлаб чопқиллаб кўчади. Тоғ салобатини қучган хаёлларимга эргашгим келади, зеро макон алмаштирмоқликда ҳаловат бордир.\nТоғда қувонч тошларини учратаман, улар яйрайвериб, яйрайвериб улкан-улкан ҳайратларга айланишган. Тоғларнинг бошидаги қорли салласи сирли чўққайиб кўринади, кўрдимки, чўққилари туташиб кетган виқорга айланиб. Гўзаллик, дея ҳайқираман, “гўзаллик”- акс-садо келади.\nТоғнинг кўм-кўк кимҳоб тўни ўзининг пойида нафис ястаниб ётибди, баҳорнинг кўклам бўёғи нақадар гўзал, нақадар тароватли. Кўнгилнинг ҳам кўклам либосига буркангиси келади, яшнамоқлик сеҳрининг ям-яшил нурларини симиргиси келади.\nТоғ қаъридан софлик гўё булоқ бўлиб қайнаб чиқяпти, унда мўътадиллик борлиги, покизалик борлиги нақадар соз. Булоқ сувидан қониб-қониб ичаман, шунда қалбим беминнат саҳоват илиқлигини туяди, шукроналик ҳикматини ҳис қиламан.\nТоғ этагида дов-дарахтлар ўрмон ҳақида суҳбат қуришади, шовуллаб. Турли сайроқи қушлар уларнинг суҳбатига жўр бўлиш машқини олишган, бунда табиатнинг уйғоқлик сурури бор, мавжудлик умиди бор. Булбулларнинг навосига, тоғнинг мусаффо ҳавосига тўймайди киши, руҳиятинг гўзаллик сипқоришни истаб қолади.\nТоғ устида униб чиққан дўланаларнинг майин гуллари оқ-яшил тусда товланади ва бундай товланиш фақат тоғларга хос эканини эслатиб туради.\nТоғнинг кўз ёшлари мармар шаршара бўлиб қуйилади, ўз бағрини ювиш умидида оқаверади, оқаверади. Сойларининг ҳам шарқироқ қўшиғи бор, унга қулоқ тутсангиз ўзингизнинг ҳам сой бўлиб оққингиз келади, қалбингизда покланиш нашъасини ёққингиз келади. Сабабки, сойнинг мавжига боқиб, куйининг авжини тинглаб таъбингиз хушланади.\nТоғнинг осмонида паға-паға булутлар карвони сузади, ажабки улар мовийлик кўксида тўлиб-кўпчиб обу ҳаёт сепиб ўтиш одатини канда қилмайди. Гиёҳлар, ўт-ўланлар ҳатто, тошлар ҳам бу ёғинга муштоқ, ахир тошларда ҳам кўкариш илинжи мавжуд.\nДарз кетган жарликларнинг ёриқлари гўё тоғ тубидаги оғриқли дардларини эслатишга уринади. Тоғ сиртига сочилган лолақизғалдоқлар эса шу дардларнинг потраб чиққан қонли суратига ўхшайди.\nТоғда тўғри, тик йўл камёб, унинг тош йўллари эгилиб, буралиб юради. Тоғ қишлоқлари тоғ тоқида гоҳ баланд, гоҳ пастга ёйилган, уйларининг томидаги тарновлари мустаҳкам, пойдеворларига тошлар қалашиб ётибди. Тоғ ён бағирларига манзил қуриб яшаётган одамлар тоғдек қайсар, унигдек мағрур. Улар тоғнинг саҳий қучоғига бош қўйиб ухлашади ва ёрқин тонгда кўнгли ёришиб уйғонади, ҳаётнинг шодмон ва ташвишли онлари оғушида умр кечиришади.\nТоғларга боқиб борлиғида гўзаллик юксалишини ва инсонлар қалбида гўзаллик эзгуликка қоришиб яшашини кўраман.\nОби ҳаёт илинжи Тасаввур вақти


Тўй – қадрият - zarnews.uz\nТўй – қадрият\nДабдаба ва ҳашамни кўрсатиб қўйиш воситаси эмас!\n“Бизни кемиргувчи иллатлар” деган одатларимиз, шу тўй ва таъзия исминдаги девоналигимиздан иборатдур. Бир дўкончи, бир гулкор, бир фақирҳол, бир косиб учун бу тўй ва таъзиялар ўлумдан қаттиғдурки, мунинг учун бечора ҳар кун ўлур. Ҳар кун ўлғон ила-да қутулмас. Ўзидан сўнгра аҳлу аёлиға бу йўқсуллик ва бу мусибатни мерос қўяр...».\nУшбу сатрлар маърифатпарвар бобомиз Маҳмудхўжа Беҳбудий томонидан “Ойна” журналида (1915 йил, 13-сон, 338—342-бетлар) эълон қилинган.\nОрадан бир асрдан ортиқ вақт ўтиб ана шу мулоҳазаларни ўқир эканмиз, тўй-маросимлардаги дабдабабозлик, исрофгарчилик, манманлик каби иллатлардан халос бўлиш халқимиз учун ҳам, жамиятимиз учун ҳам ҳали ҳануз долзарб бўлиб турганини янада теранроқ англаб етамиз.\nТўй – халқимиз учун қадрият даражасига кўтарилган маросим. Унда одамлар ўртасидаги меҳр-оқибат, саховат, бағрикенглик, меҳмондўстлик мужассам.\nАфсуски, кейинги пайтда ушбу маросим азалий қадриятларимиздан анча узоқлашиб, фақат дабдаба ва ҳашамни кўз-кўз қилиш воситасига айланиб бормоқда.\nТўйларимизда бир пайтлардаги ажойиб одатлар – тўй эгасининг яхши фазилатларини, эзгу амалларини, маҳаллага, одамларга ибратини айтиш ёшларга ўзига хос сабоқ бўлган, тўйга келганлар нимадир янги гап эшитган, эзгу ишларни ўрганган. Меҳмонлар сўзга чиқувчиларнинг гапига қараб, шу оилага ҳавас билан қараган. Эл-юрт ишига аралашмайдиган, намуна кўрсата олмаган оилалар ҳақида эса оқсоқоллар яхши фикр билдирса-да, кинояли жумлалар билан уларни қайсидир маънода изза ҳам қилган. Бу ҳам ўзига хос тарбия усули бўлган.\nБугун тўйларда бундай ўзига хос маърифий суҳбатлар, ибратлар унут бўлмоқда. Аксинча, турли хил янгидан-янги, бачкана одатлар пайдо бўлмоқдаки, бунга кенг жамоатчилик эътиборсиз қарамоқда.\nДейлик, кейинги пайтда тўй боланинг, келин-куёвнинг, санъаткорларнинг устидан пул сочиш, баъзиларида ҳатто пойандоздай тўшаш ҳолатлари учрамоқда. Келин-куёв тўйларида эса турнақатор турли туман маркадаги автомобиллар кортежини гапирмаса ҳам бўлади. Бу баъзи фуқароларимизнинг савияси минг машаққат билан ишлаб топган пулни шу тариқа сочишга етаяптими, деб афсусланасан киши.\nПул бу шунчаки моддий муомала воситасигина эмас, балки давлатимизнинг иқтисодий рамзи ҳамдир. Пул сочиш ёки пойандоз қилиш иқтисодий саводсизлик, ўзимизга нисбатан ҳурматсизликнинг бир кўриниши, деб ўйлайман. Ҳар биримизда миллий ғурур, ўзлигимизга, остонамизга, Ватанга, тилимизга, давлатимиз рамзларига ҳурмат бўлмас экан, жамият тараққиётида юксакликка эришиш қийин кечади.\nЁки тўйларда айрим ёшларнинг ўзига ярашмаган тарзда қилиқлар қилиб (буни рақс деб айтиш ноўрин), меҳмонлар эътиборини тортишга уриниши, турли хил шоу ва томошаларнинг уюштирилиши ҳам тўйларимизнинг маънавий қадр-қимматига путур етказмоқда.\nБуларнинг барчасига кейинги пайтда тўйларда турли хил одатларнинг пайдо бўлишига бефарқ қарашимиз, янги урф чиқибди, деб унга кўр-кўрона эргашишимиз сабаб бўлмаяптими? Нега, кўпни кўрган оқсоқолларимиз, эл ичида ҳурмат-эътиборга эга нуронийларимиз, ота-оналар бунга бефарқ қараяпти? Ахир ёшларни тўғри йўлга бошлаш, уларга халқимизга хос анъана ва қадриятларни ўргатиш, аввало биз катталарнинг вазифамиз эмасми?\nБундай ҳолатга барҳам бериш учун давлат идораларининг муносабати, ҳуқуқий ҳужжатини кутиш шарт эмас, назаримда. Бунга аввало, жамоатчилик ўз муносабатини билдириши, халқимизни, айниқса, ёшларни ўзлигимизга хос бўлмаган одатлардан тийилишга чақириши лозим. Бу масалада аҳолининг ижтимоий фаоллиги, юртдошларимизнинг ўз фуқаролик позициясини теран ҳис қилиши муҳим аҳамиятга эга, деб ўйлайман.\nБугун хонадонларда ҳам тўй-маъракалар ўтказилаётган бўлса-да, барибир асосий маросимларимиз тўйхоналарда ўтмоқда. Бундай пайтда ҳар бир тўйчи ресторандан фойдаланиш аввалида ўзаро келишувга эришади. Шу келишув жараёнида улар бир-бирига ўз шартларини қўяди. Ана шундай пайтда тўйхона эгалари турли одатлар, мисол учун, келин-куёвнинг устидан пул сочиш, ресторанда сарполар тарқатиш, шунингдек, карнайнинг овозини ҳаддан ортиқ баланд қилмаслик каби шартларни, исрофгарчилик, шуҳратпарастлик ва дабдабабозлик каби иллатларга йўл қўймаслик масалалаларини ҳам қўйиши керак.\nОчиғини айтганда, сўнгги пайтларда тўй-маъракалар билан боғлиқ ортиқча сарф-харажатлар минглаб оилаларнинг моддий аҳволи ёмонлашувига олиб келмоқда. Аҳолининг аксарият қисми кўп сонли меҳмонлар таклиф этишини гўёки сахийлик, меҳмондўстлик белгиси, деб ҳисобламоқда. Ваҳоланки, тўй аввало оилавий тадбир, қариндош-уруғ, дўст-ёрлар билан нишонланадиган маросим. Буни ҳар бир оила ўз имконияти, иқтисодий шароитидан келиб чиқиб ташкил этиши мумкин.\nАфсуски, бугун тўйлар оилалар даромадига қараб эмас, “бошқалардан қолиб кетмайлик”, “мен ундан камми” деган ақидалар билан ташкил этилмоқда. Бу эса кўплаб тўй эгаларини, ўртаҳол оилаларни тўйдан кейин бир неча йил давомида қарзга тўлашига сабаб бўлмоқда. Энг ёмони, бу айрим оилаларнинг бузилиб кетишига олиб келмоқда.\nЭнди тасаввур қилинг, 2-3 соатлик тадбирга йиллар давомида тўпланган маблағларни сарфлаш қанчалик тўғри? Дунёда яна қайси халқ бундай йўл тутади? Ҳеч бир миллат, халқда бундай одат йўқ. Нега буни англашимиз, одамларга етказишимиз қийин кечмоқда? Нега ихчам, камхарж тўй ўтказишни ҳеч ким ўзи бошлаб бергиси келмайди? Эл қатори-да, деб қачонгача ўзимизни алдаймиз, овутамиз. Оқилона тарзда тўй ўтказиб, тежалган маблағларни оила саломатлиги ва фаровонлиги, болалар таълим-тарбиясига сарфлаш мумкин-ку!\nИсрофгарчилик, шуҳратпарастлик ва дабдабабозлик каби иллатлар сўнгги пайтларда тўй, оилавий тантана ва бошқа маросимларни ўтказишда шунчалар авж олдики, унга қатъий барҳам бериш бугун ҳаётий заруратга айланмоқда.\nТўғри, тўйлар ва маъракалардаги сарф-харажатларни қисқартириш мақсадида маҳаллий ҳокимият органлари томонидан қарорлар қабул қилинган. Аммо бу ҳозирча кутилган натижани бермаяпти. Барчамиз ўз ҳудудимизда тўй ва маъракалар, оилавий маросим ва бошқа тадбирларнинг ўтказилиши юзасидан жамоатчилик назоратини ўрнатишда фаол иштирок этишимиз зарур. Бу борада одамлар билан суҳбатлашсак, айниқса, ёшларда ушбу масалага масъулият ва дахлдорлик ҳиссини кучайтира олсак айни муддао бўлар эди.\n(Самарқанд вилояти ҳокимининг ижтимоий тармоқдаги саҳифасидан олинди)\nМутолаа: Фарзандлар (ҳикоя)


Ўзбек депутати Андижон воқеаларининг юз беришида АҚШ ва Европа давлатларини айблади\nТўлқин Ўзбекистон парламенти Андижон воқеаларини ўрганиш учун депутатлар ва сенаторлардан иборат мустақил комиссия тузиш тўғрисида қарор қабул қилди.\nҚонунчилик палатасининг 23 май куни бўлиб ўтган навбатдаги йиғилиши Андижон воқеаларига бағишланди. Депутатларнинг якдиллик билан таъкидлашича, бу воқеалар бир гуруҳ эктсремистлар томонидан содир этилган ва хорижий матбуотда нотўғри талқин қилинган.\nДепутат Хуршид Дўстмуҳаммад Андижон воқеаларини ёритган хорижий ОАВ журналистларини танқид остига олди.\nХ.Дўстмуҳаммаднинг таъкидлашича, кўча-куйда эшитган, асосланмаган гапларни дунёга ёйиш, шов-шув кўтариш журналистик касб одобига ва инсонийликка тўғри келмайди.\nДепутат Аслиддин Рустамов ўз чиқишига Россия ва Хитой давлатлари Андижонда содир этилган воқеалар экстремистик гуруҳлар томонидан содир этилганини тан олган бир пайтда бошқа баъзи давлатлар Ўзбекистон ҳукуматини қоралаганини танқид қилди.\n“Буюк Британия, АҚШ ва Европа Иттифоқи раҳбарлари мавжуд далилларга қарамай, Ўзбекистон ҳукуматини асоссиз айблай бошлади. Ушбу мамлакатлар, халқаро тузилмалар Андижон воқеалари бўйича ҳукуматимизнинг баҳо ва изоҳини кутмасдан инсон ҳуқуқлари борасидаги барчага маълум тезислардан фойдаланиб, қоралувчи баёнотлар билан чиқди”, - деди А.Рустамов.\nУ Европа давлатлари, АҚШ ва Буюк Британияни Андижон воқеаларининг келиб чиқишига ҳисса қўшганликда ва ўзлари сабаб бўлган воқеаларни халқаро комиссия тузиб, ўзлари текширмоқчи бўлаётганликда айблади.\n“Халқаро комиссиянинг текширувлари натижалари хорижий ташкилотлар томонидан қўйилган мақсад ва вазифаларга мувофиқ олдиндан белгиланади”, - деди А.Рустамов.\nДепутат Эркин Юсупов Ўзбекистонда “мухолифат” тушунчаси журналистлар томонидан нотўғри қўлланилаётганини таъкидлади.\nДепутат Боймурод Юсупов эса Андижон воқеаларини халқаро комиссия текширишига мутлақо қаршилигини, Олий Мажлис таркибида Андижон воқеаларини текшириш комиссияси тузиш тарафдори эканини билдирди. Йиғилишда унинг бу таклифи маъқулланди.\nМустақил кузатувчи Алимардон Аннаев “Озодлик” мухбири билан суҳбатда бу комиссиядан ҳеч қандай обьектив баҳо кутиб бўлмаслигини таъкидлади.\nУнинг эътирофича, Ўзбекистон парламенти ҳукумат иродасини бажарувчи тузилмадир. Агар Андижон фожеаларида ҳукуматнинг айби бўлмаганида ҳар қандай комиссия текширувига рухсат этилган бўлар эди.\nЖурналист Шароф Убайдуллаевнинг фикрича, халқаро комиссиянинг рад этилиши ҳукуматга нисбатан шубҳани янада оширади. Қолаверса, ҳукумат Андижон воқеаларига бошқа давлатларни ҳам айбламоқда. Шу боис, бу масала халқаро комиссия томонидан ўрганилиши мақсадга мувофиқ.